02017R0653 — SL — 01.01.2023 — 006.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DELEGIRANA UREDBA KOMISIJE (EU) 2017/653 z dne 8. marca 2017 o dopolnitvi Uredbe (EU) št. 1286/2014 Evropskega parlamenta in Sveta o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) z določitvijo regulativnih tehničnih standardov glede prikaza, vsebine, pregleda in revizije dokumentov s ključnimi informacijami ter pogojev za izpolnitev zahteve po posredovanju takih dokumentov (Besedilo velja za EGP) (UL L 100 12.4.2017, str. 1)

spremenjena z:





popravljena z:









▼B

DELEGIRANA UREDBA KOMISIJE (EU) 2017/653

z dne 8. marca 2017

o dopolnitvi Uredbe (EU) št. 1286/2014 Evropskega parlamenta in Sveta o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) z določitvijo regulativnih tehničnih standardov glede prikaza, vsebine, pregleda in revizije dokumentov s ključnimi informacijami ter pogojev za izpolnitev zahteve po posredovanju takih dokumentov

(Besedilo velja za EGP)







POGLAVJE I

VSEBINA IN PRIKAZ DOKUMENTA S KLJUČNIMI INFORMACIJAMI

Člen 1

Oddelek s splošnimi informacijami

Oddelek v dokumentu s ključnimi informacijami, ki se nanaša na identiteto proizvajalca PRIIP in njegovega pristojnega organa, vsebuje vse naslednje informacije:

(a) ime PRIIP, ki ga je dodelil proizvajalec PRIIP, in mednarodno identifikacijsko številko vrednostnega papirja ali edinstveni identifikator produkta, če obstaja;

(b) uradno ime proizvajalca PRIIP;

(c) naslov posebnega spletnega mesta proizvajalca PRIIP, na katerem so malim vlagateljem na voljo informacije, kako stopiti v stik s proizvajalcem PRIIP, in telefonska številka;

(d) ime pristojnega organa, odgovornega za nadzor nad proizvajalcem PRIIP v zvezi z dokumentom s ključnimi informacijami;

(e) datum izdelave ali, če je bil dokument s ključnimi informacijami pozneje revidiran, datum zadnje revizije dokumenta s ključnimi informacijami;

▼C6

(f) kadar je proizvajalec PRIIP del skupine podjetij za pravne, upravne ali tržne namene, ime te skupine, kadar je primerno;

(g) kadar je PRIIP kolektivni naložbeni podjem za vlaganja v prenosljive vrednostne papirje (KNPVP) ali alternativni investicijski sklad (AIS), jasno navedeno opredelitev KNPVP ali AIS, vključno z njegovim razredom delnic ali naložbenim razdelkom;

(h) podrobnosti o izdaji dovoljenj, kadar je primerno;

(i) kadar je PRIIP KNPVP ali AIS in KNPVP upravlja družba za upravljanje, kot je opredeljena v členu 2(1), točka (b), Direktive 2009/65/ES, ali investicijska družba v skladu s členom 27 navedene direktive (v nadaljevanju skupaj: družba za upravljanje KNPVP), ki v zvezi s tem KNPVP uveljavlja pravice v skladu s členom 16 navedene direktive, ali kadar AIS upravlja upravitelj alternativnih investicijskih skladov (UAIS), ki v zvezi z zadevnim AIS uveljavlja pravice v skladu s členi 31, 32 in 33 Direktive 2011/61/EU Evropskega parlamenta in Sveta ( 1 )), se v zvezi s tem dejstvom vključi dodatna izjava.

▼B

Informacije iz oddelka iz prvega pododstavka vključujejo tudi opozorilo glede kompleksnosti in težke razumljivosti iz člena 8(3)(b) Uredbe (EU) št. 1286/2014, če PRIIP izpolnjuje enega od naslednjih pogojev:

(a) je zavarovalni naložbeni produkt, ki ne izpolnjuje zahtev iz člena 30(3)(a) Direktive (EU) 2016/97 Evropskega parlamenta in Sveta ( 2 );

(b) je PRIIP, ki ne izpolnjuje zahtev iz točk (i)–(vi) člena 25(4)(a) Direktive 2014/65/EU Evropskega parlamenta in Sveta ( 3 ).

▼M3

Za namene prvega odstavka, točka (g), je v zvezi z naložbenim razdelkom ali razredom delnic ime KNPVP ali AIS navedeno za imenom razdelka ali razreda delnic. Kadar je KNPVP ali AIS, naložbeni razdelek ali razred delnic označen s številčno oznako, je slednja vključena v opredelitev KNPVP ali AIS.

▼B

Člen 2

Oddelek „Kaj je ta produkt?“

1. Informacije v zvezi z vrsto PRIIP v oddelku z naslovom „Kaj je ta produkt?“ dokumenta s ključnimi informacijami opisujejo njegovo pravno obliko.

2. Informacije o ciljih PRIIP in načinih, kako doseči navedene cilje, v oddelku z naslovom „Kaj je ta produkt?“ so povzete jedrnato, jasno in razumljivo. V informacijah so opredeljeni glavni dejavniki, od katerih je odvisen donos, osnovna naložbena sredstva ali referenčne vrednosti in to, kako je določen donos ter kakšno je razmerje med donosom PRIIP in donosom osnovnih naložbenih sredstev ali referenčnih vrednosti. V informacijah je izraženo razmerje med priporočenim obdobjem razpolaganja (posedovanja) ter profilom tveganja in donosa PRIIP.

Če se zaradi števila sredstev ali referenčnih vrednosti iz prvega pododstavka v dokumentu s ključnimi informacijami ni mogoče sklicevati na vse, se opredelijo samo tržni segmenti ali vrste instrumentov v zvezi z osnovnimi naložbenimi sredstvi ali referenčnimi vrednostmi.

▼M3

2a. Kadar je PRIIP KNPVP ali AIS, informacije v oddelku „Kaj je ta produkt?“ dokumenta s ključnimi informacijami zajemajo tiste temeljne lastnosti KNPVP ali AIS, s katerimi mora biti mali vlagatelj seznanjen, tudi če niso del opisa ciljev in naložbene politike v prospektu KNPVP v skladu s členom 68 Direktive 2009/65/ES ali opisa naložbene strategije in ciljev AIS v skladu s členom 23(1), točka (a), Direktive 2011/61/EU, vključno z: (a) glavnimi kategorijami primernih finančnih instrumentov, ki so predmet naložbe; (b) možnostjo, da se malemu vlagatelju na zahtevo izplačajo enote premoženja KNPVP ali AIS, pri čemer se navedena izjava nekoliko preoblikuje z navedbo o pogostosti trgovanja z enotami premoženja ali izjavo, da izplačilo enot premoženja na zahtevo ni mogoče, kadar je primerno; (c) navedbo, ali je KNPVP ali AIS posebej ciljno usmerjen v kakršen koli industrijski, geografski ali drug tržni sektor ali posebne razrede sredstev; (d) navedbo, ali KNPVP ali AIS omogoča diskrecijske izbire v zvezi z določenimi predvidenimi naložbami in ali ta pristop vključuje oziroma pomeni uporabo referenčnega merila in, če jo, katerega; (e) navedbo, ali se prihodek iz dividend razdeli ali ponovno vloži. V primeru uporabe referenčnega merila se za namen prvega pododstavka, točka (d), navede dovoljena stopnja odstopanja v zvezi s tem referenčnim merilom, kadar pa je cilj KNPVP ali AIS spremljanje indeksa, se navede tudi ta podatek.

2b. Informacije iz odstavka 2a vključujejo naslednje, kadar je ustrezno: (a) kadar KNPVP ali AIS vlaga v dolžniške vrednostne papirje, se navede, ali so te dolžniške vrednostne papirje izdale pravne osebe, vlade ali drugi subjekti, in, kadar je primerno, vse minimalne zahteve glede bonitetne ocene; (b) kadar je KNPVP ali AIS strukturirani investicijski sklad, se na preprost način razložijo vsi elementi, potrebni za pravilno razumevanje izplačila in dejavnikov, za katere se pričakuje, da bodo vplivali na rezultat, po potrebi vključno s sklicevanjem na podrobnosti o algoritmu in njegovem delovanju, ki je prikazano v prospektu KNPVP ali opisu naložbene strategije in ciljev AIS; (c) kadar izbiro sredstev usmerjajo posebna merila, kot so „rast“, „vrednost“ ali „visoke dividende“, je treba ta merila razložiti; (d) kadar so uporabljene posebne tehnike upravljanja premoženja, ki lahko vključujejo obvladovanje tveganj, arbitražo ali vzvod, se na preprost način razložijo dejavniki, za katere se pričakuje, da bodo vplivali na rezultat KNPVP ali AIS.

2c. Informacije iz odstavkov 2a in 2b ločujejo med splošnimi kategorijami naložb, ki so navedene v odstavku 2a, točki (a) in (c), in odstavku 2b, točka (a), ter pristopom k tem naložbam, ki ga mora sprejeti družba za upravljanje KNPVP ali UAIS, kot je določeno v odstavku 2a, točka (d), in odstavku 2b, točke (b), (c) in (d). Oddelek „Kaj je ta produkt?“ dokumenta s ključnimi informacijami lahko poleg elementov iz odstavkov 2a in 2b vsebuje tudi druge elemente, vključno z opisom naložbene strategije KNPVP ali AIS, kadar so ti elementi potrebni za ustrezen opis ciljev in naložbene politike KNPVP ali AIS.

▼B

3. Opis ciljne skupine malih vlagateljev pri trženju PRIIP v oddelku z naslovom „Kaj je ta produkt?“ dokumenta s ključnimi informacijami vsebuje informacije o ciljnih malih vlagateljih, ki jih opredeli proizvajalec PRIIP, zlasti glede na potrebe, značilnosti in cilje vrste strank, za katere je PRIIP primeren. Ta opredelitev temelji na zmožnosti malih vlagateljev za kritje izgub pri naložbah in njihovih preferenc glede naložbenega obdobja, njihovem teoretičnem znanju o PRIIP in preteklih izkušnjah z njimi, finančnih trgih ter potrebah, značilnostih in ciljih potencialnih končnih strank.

4. Podatki o zavarovalnih koristih v oddelku z naslovom „Kaj je ta produkt?“ dokumenta s ključnimi informacijami vsebujejo splošen povzetek ključnih elementov zavarovalne pogodbe, opredelitev vsake povezane koristi s pojasnilom, da je vrednost teh koristi prikazana v oddelku z naslovom „Kakšno je tveganje in kakšen donos lahko pričakujem?“, in informacije, ki izražajo običajne biometrične značilnosti ciljnih malih vlagateljev s prikazom celotne premije, premije za biometrično tveganje, ki je del te celotne premije, ter učinek premije za biometrično tveganje na donos naložbe na koncu priporočenega obdobja razpolaganja ali učinek stroškovnega dela premije za biometrično tveganje, upoštevan pri ponavljajočih se stroških v preglednici „Stroški skozi čas“, ki se izračunajo v skladu s Prilogo VII. Če se premija plača v obliki enega pavšalnega zneska, podatki vključujejo vloženi znesek. Če se premija plačuje periodično, se v informacije vključi število periodičnih plačil, ocena povprečne premije za biometrično tveganje kot odstotek letne premije in ocena povprečnega vloženega zneska.

Podatki iz prvega pododstavka vključujejo tudi pojasnilo glede učinka plačil zavarovalnih premij, ki so enaka ocenjeni vrednosti zavarovalnih koristi, na donos naložbe za malega vlagatelja.

5. Informacije v zvezi s trajanjem PRIIP v oddelku z naslovom „Kaj je ta produkt?“ dokumenta s ključnimi informacijami vsebujejo naslednje: (a) datum dospelosti PRIIP ali navedbo, da ni datuma dospelosti; (b) navedbo, ali ima proizvajalec PRIIP pravico enostransko likvidirati PRIIP; (c) opis okoliščin, v katerih se lahko PRIIP samodejno likvidira, in datume likvidacije, če so znani.

▼M3

6. Kadar je PRIIP KNPVP ali AIS, sta opredelitev in razlaga tveganj iz prilog II in III k tej uredbi skladna z notranjim procesom opredeljevanja, merjenja in spremljanja tveganj, ki ga je sprejela družba za upravljanje KNPVP v skladu z Direktivo 2009/65/ES ali UAIS v skladu z Direktivo 2011/61/EU. Kadar družba za upravljanje upravlja več kot en KNPVP ali UAIS upravlja več kot en AIS, se tveganje dosledno opredeli in razloži.

7. Kadar je PRIIP KNPVP ali AIS, oddelek „Kaj je ta produkt?“ dokumenta s ključnimi informacijami za vsako državo članico, v kateri se trži KNPVP ali AIS, vsebuje naslednje informacije: (a) ime depozitarja; (b) kje in kako pridobiti dodatne informacije o KNPVP ali AIS, izvode prospektov KNPVP ali izvode opisa naložbene strategije in ciljev AIS, zadnje letno poročilo ter vsa naknadna polletna poročila KNPVP v skladu s členom 68(1), točki (b) in (c), Direktive 2009/65/ES ali zadnje letno poročilo AIS v skladu s členom 22 Direktive 2011/61/EU, pri čemer se navede, v katerem jeziku ali jezikih so ti dokumenti na voljo in ali jih je mogoče pridobiti brezplačno; (c) kje in kako pridobiti druge uporabne informacije, vključno z informacijami o tem, kje poiskati najnovejše cene enot premoženja.

▼B

Člen 3

Oddelek „Kakšno je tveganje in kakšen donos lahko pričakujem?“

1. V oddelku z naslovom „Kakšno je tveganje in kakšen donos lahko pričakujem?“ dokumenta s ključnimi informacijami proizvajalci PRIIP uporabijo metodologijo za prikaz tveganja iz Priloge II, vključijo tehnične vidike za prikaz zbirnega kazalnika tveganja iz Priloge III ter upoštevajo tehnične napotke, oblike in metodologijo za prikaz scenarijev uspešnosti iz prilog IV in V.

2. Proizvajalci PRIIP v oddelek z naslovom „Kakšno je tveganje in kakšen donos lahko pričakujem?“ dokumenta s ključnimi informacijami vključijo naslednje: (a) stopnjo tveganja PRIIP v obliki razreda tveganja, pri čemer se uporabi zbirni kazalnik tveganja s številčno lestvico od 1 do 7; (b) izrecno sklicevanje na morebitni nelikvidni PRIIP ali PRIIP z bistvenimi likvidnostnimi tveganji, kot je opredeljeno v delu 4 Priloge II, v obliki opozorila v prikazu zbirnega kazalnika tveganja; (c) pojasnilo pod zbirnim kazalnikom tveganja, da se lahko donos, če je izražen v uradni valuti države članice, kjer se PRIIP trži, spremeni, če je PRIIP izražen v valuti, ki ni uradna valuta države članice, kjer se PRIIP trži, odvisno od nihanja tečaja; (d) kratek opis profila tveganja in donosa PRIIP ter opozorilo, da je lahko tveganje PRIIP znatno višje, kot je prikazano v zbirnem kazalniku tveganja, če se PRIIP ne poseduje do dospelosti ali priporočeno obdobje razpolaganja (posedovanja), če je to ustrezno; (e) za PRIIP s pogodbeno dogovorjenimi kaznimi za predčasen izstop ali dolgimi odpovednimi roki za likvidacijo, sklic na ustrezne osnovne pogoje v oddelku „Kako dolgo bi moral razpolagati z njim in ali lahko dobim denar izplačan predčasno?“; (f) navedbo največje mogoče izgube in informacije, da lahko naložba propade, če ni zavarovana ali če proizvajalec PRIIP ne more izplačati vlagatelja, ali da se lahko poleg začetne naložbe zahtevajo nujna dodatna naložbena plačila in da lahko skupna izguba znatno preseže celotno začetno naložbo.

3. Proizvajalci PRIIP v oddelek z naslovom „Kakšno je tveganje in kakšen donos lahko pričakujem?“ dokumenta s ključnimi informacijami vključijo štiri ustrezne scenarije uspešnosti, kot je določeno v Prilogi V. Ti štirje scenariji uspešnosti so stresni, neugodni, zmerni in ugodni scenarij.

4. Za zavarovalne naložbene produkte se v oddelek z naslovom „Kakšno je tveganje in kakšen donos lahko pričakujem?“ dokumenta s ključnimi informacijami vključi dodaten scenarij uspešnosti, ki izraža zavarovalno korist, ki jo prejme upravičenec, če se pojavi kriti zavarovani dogodek.

5. pay-off structure ), kot je določeno v Prilogi V. Kadar so PRIIP terminski posli ter nakupne ali prodajne opcije, s katerimi se trguje na reguliranem trgu ali trgu tretje države, ki se šteje za enakovrednega reguliranemu trgu v skladu s členom 28 Uredbe (EU) št. 600/2014 Evropskega parlamenta in Sveta ( 4 ), se v oddelek z naslovom „Kakšno je tveganje in kakšen donos lahko pričakujem?“ dokumenta s ključnimi informacijami vključijo scenariji uspešnosti v obliki grafa strukture donosa (), kot je določeno v Prilogi V.

Člen 4

Oddelek „Kaj se zgodi, če [naziv proizvajalca PRIIP] ne more izplačati vlagateljev?“

Proizvajalci PRIIP v oddelek z naslovom „Kaj se zgodi, če [naziv proizvajalca PRIIP] ne more izplačati vlagateljev?“ dokumenta s ključnimi informacijami vključijo naslednje:

(a) navedbo, ali lahko mali vlagatelj utrpi finančno izgubo zaradi neizpolnjevanja obveznosti proizvajalca PRIIP ali osebe, ki ni proizvajalec PRIIP, in identiteto te osebe;

(b) pojasnilo, ali odškodninska ali jamstvena shema za vlagatelje omogoča kritje izgube iz točke (a) in ali za tako kritje veljajo kakšne omejitve ali pogoji.

Člen 5

Oddelek „Kakšni so stroški?“

1. Proizvajalci PRIIP v oddelek z naslovom „Kakšni so stroški?“ dokumenta s ključnimi informacijami vključijo naslednje: (a) metodologijo za izračun stroškov iz Priloge VI; (b) preglednici „Stroški skozi čas“ in „Sestava stroškov“ za informacije o stroških, kot je določeno v Prilogi VII v skladu z ustreznimi tehničnimi smernicami iz Priloge.

2. Proizvajalci PRIIP v preglednici „Stroški skozi čas“ v oddelku z naslovom „Kakšni so stroški?“ dokumenta s ključnimi informacijami navedejo zbirni kazalnik stroškov za skupne stroške PRIIP kot eno vrednost v denarnem znesku in odstotku za različna obdobja iz Priloge VI.

▼M3

Po potrebi se doda jasno opozorilo glede dodatnih stroškov, ki bi jih lahko zaračunale osebe, ki svetuje o PRIIP ali ga prodaja.

▼M3

3. Proizvajalci PRIIP v preglednici „Sestava stroškov“ v oddelku z naslovom „Kakšni so stroški?“ dokumenta s ključnimi informacijami navedejo zbirne kazalnike naslednjih vrst stroškov: (a) vseh enkratnih stroškov, kot so stroški vstopa in izstopa; (b) vseh ponavljajočih se stroškov, pri čemer so stroški premoženjskih transakcij ločeni od drugih ponavljajočih se stroškov; (c) vseh dodatnih stroškov, kot so provizija za uspešnost ali spodbujevalna provizija.

4. Proizvajalci PRIIP opišejo vse različne stroške, navedene v preglednici „Sestava stroškov“ v oddelku „Kakšni so stroški?“ dokumenta s ključnimi informacijami, v skladu s Prilogo VII in navedejo, kdaj in kako se ti stroški lahko razlikujejo od dejanskih stroškov, ki jih lahko ima mali vlagatelj, ter kdaj in kako so lahko ti stroški odvisni od tega, ali mali vlagatelj uresniči nekatere možnosti ali jih ne uresniči.

▼B

Člen 6

Oddelek „Kako dolgo bi moral razpolagati z njim in ali lahko dobim denar izplačan predčasno?“

Proizvajalci PRIIP v oddelek z naslovom „Kako dolgo bi moral razpolagati z njim in ali lahko dobim denar izplačan predčasno?“ dokumenta s ključnimi informacijami vključijo naslednje:

(a) kratek opis razlogov za izbiro priporočenega ali najkrajšega zahtevanega obdobja razpolaganja (posedovanja);

(b) opis značilnosti postopka likvidacije in pojasnilo, kdaj je likvidacija mogoča, vključno z navedbo učinka predčasnega izplačila na profil tveganja ali uspešnosti PRIIP ali na uporabnost jamstva za kapital;

(c) informacije o morebitnih provizijah in kaznih v primeru likvidacije pred dospelostjo ali morebitnim drugim določenim datumom, ki ni priporočeno obdobje razpolaganja, vključno z navzkrižnim sklicevanjem na informacije o stroških, ki bi jih bilo treba vključiti v dokument s ključnimi informacijami v skladu s členom 5, ter pojasnilom glede učinka takih provizij in kazni za različna obdobja razpolaganja.

Člen 7

Oddelek „Kako se lahko pritožim?“

Proizvajalci PRIIP v oddelek z naslovom „Kako se lahko pritožim?“ dokumenta s ključnimi informacijami vključijo naslednje informacije v obliki povzetka:

(a) postopek za vložitev pritožbe glede produkta ali ravnanja proizvajalca PRIIP ali osebe, ki svetuje o produktu ali ga prodaja;

(b) povezavo do ustreznega spletnega mesta za take pritožbe;

(c) ažuriran poštni naslov in e-naslov za vložitev takih pritožb.

Člen 8

Oddelek „Druge pomembne informacije“

1. Proizvajalci PRIIP v oddelku z naslovom „Druge pomembne informacije“ dokumenta s ključnimi informacijami navedejo morebitno dodatno informativno gradivo, ki se lahko posreduje, in informacije, ali je tako dodatno informativno gradivo na voljo na podlagi zakonske zahteve ali le na zahtevo malega vlagatelja.

2. Informacije, vključene v oddelek z naslovom „Druge pomembne informacije“ dokumenta s ključnimi informacijami, so lahko v obliki povzetka, vključno s povezavo do spletnega mesta, na katerem so na voljo dodatni podatki razen gradiva iz odstavka 1.

▼M3

3. Za KNPVP, kot so opredeljeni v točki 1(a) Priloge VIII, AIS, kot so opredeljeni v točki 1(b) navedene priloge, ali zavarovalne naložbene produkte, vezane na enote, kot so opredeljeni v točki 1(c) navedene priloge, oddelek „Druge pomembne informacije“ dokumenta s ključnimi informacijami vključuje: (a) povezavo do spletišča ali sklic na dokument, kjer so na voljo informacije o pretekli uspešnosti, ki jih je proizvajalec PRIIP objavil v skladu s Prilogo VIII; (b) število let, za katera so prikazani podatki o pretekli uspešnosti. Za PRIIP iz Priloge II, del 1, točka 5, ki so odprti skladi, ali druge PRIIP, ki so odprti za vpis, se izračuni scenarijev pretekle uspešnosti objavljajo mesečno, v oddelku „Druge pomembne informacije“ pa je navedeno, kje so ti izračuni na voljo.

▼B

Člen 9

Predloga

Proizvajalci PRIIP prikažejo dokument s ključnimi informacijami z uporabo predloge iz Priloge I. Predloga se izpolni v skladu z zahtevami iz te delegirane uredbe in Uredbe (EU) št. 1286/2014.







▼M3

POGLAVJE II

POSEBNE DOLOČBE O DOKUMENTIH S KLJUČNIMI INFORMACIJAMI, KI JIH PRIPRAVIJO PROIZVAJALCI PRIIP, KI PONUJAJO VEČ RAZLIČNIH MOŽNOSTI NALOŽB

▼B

Člen 10

PRIIP, ki ponujajo več različnih možnosti naložb

Kadar PRIIP ponuja več osnovnih naložbenih možnosti, informacij o teh osnovnih naložbenih možnostih pa ni mogoče posredovati v enotnem, strnjenem in samostojnem dokumentu s ključnimi informacijami, proizvajalci PRIIP posredujejo eno od naslednjega:

▼M3

(a) dokument s ključnimi informacijami za vsako osnovno naložbeno možnost v okviru PRIIP v skladu s poglavjem I, vključno z informacijami o PRIIP kot celoti, pri čemer vsak dokument s ključnimi informacijami odraža dejstvo, da mali vlagatelj vlaga le v eno naložbeno možnost;

(b) splošen dokument s ključnimi informacijami, ki vsebuje opis PRIIP v skladu s poglavjem I, če ni določeno drugače v členih 11 do 14, vključno z navedbo, kje so na voljo specifične informacije o posamezni osnovni naložbeni možnosti.

▼B

Člen 11

Oddelek „Kaj je ta produkt?“ v splošnem dokumentu s ključnimi informacijami

Z odstopanjem od člena 2(2) in (3) proizvajalci PRIIP v oddelku z naslovom „Kaj je ta produkt?“ navedejo naslednje:

(a) opis vrst osnovnih naložbenih možnosti, vključno s tržnimi segmenti ali vrstami instrumentov ter glavnimi dejavniki, od katerih je odvisen donos;

(b) izjavo, da se ciljna skupina vlagateljev pri trženju PRIIP razlikuje glede na osnovno naložbeno možnost;

▼M3 —————

▼B

Člen 12

Oddelek „Kakšno je tveganje in kakšen donos lahko pričakujem?“ v splošnem dokumentu s ključnimi informacijami

1. Z odstopanjem od člena 3(2)(a) in (3) proizvajalci PRIIP v oddelku z naslovom „Kakšno je tveganje in kakšen donos lahko pričakujem?“ navedejo naslednje: (a) razpon razredov tveganja za vse osnovne naložbene možnosti, ki so na voljo v okviru PRIIP, pri čemer se uporabi zbirni kazalnik tveganja s številčno lestvico od 1 do 7, kot je določeno v Prilogi III; (b) izjavo, da se tveganje in donosnost naložbe razlikujeta glede na osnovno naložbeno možnost; (c) kratek opis, kako je uspešnost PRIIP kot celote odvisna od osnovnih naložbenih možnosti; ▼M3 —————

▼M3

Člen 13

Oddelek ‚Kakšni so stroški?‘ v splošnem dokumentu s ključnimi informacijami

Z odstopanjem od člena 5(1), točka (b), proizvajalci PRIIP v oddelku z naslovom „Kakšni so stroški?“ navedejo naslednje:

(a) kadar stroškov PRIIP, razen stroškov osnovne naložbene možnosti, ni mogoče navesti z eno samo številko, tudi kadar se ti stroški razlikujejo glede na izbrano osnovno naložbeno možnost: (i) obseg stroškov za PRIIP v preglednicah ‚Stroški skozi čas‘ in ‚Sestava stroškov‘, kot sta določeni v Prilogi VII; (ii) izjavo, da se stroški za malega vlagatelja razlikujejo glede na osnovne naložbene možnosti;

(b) kadar se stroški PRIIP, razen stroškov osnovnih naložbenih možnosti, lahko navedejo z eno samo številko: (i) stroške, ki so v preglednicah ‚Stroški skozi čas‘ in ‚Sestava stroškov“, kot sta določeni v Prilogi VII, prikazani ločeno od obsega stroškov osnovnih naložbenih možnosti, ki jih ponuja PRIIP; (ii) izjavo, da skupni stroški za malega vlagatelja zajemajo kombinacijo stroškov izbranih osnovnih naložbenih možnosti in drugih stroškov PRIIP ter da se razlikujejo glede na osnovne naložbene možnosti.

Člen 14

Specifične informacije o vsaki osnovni naložbeni možnosti

Specifične informacije o vsaki osnovni naložbeni možnosti iz člena 10, točka (b), so navedene v dokumentu s specifičnimi informacijami, priloženem splošnemu dokumentu s ključnimi informacijami. Proizvajalci PRIIP za vsako osnovno naložbeno možnost vključijo vse od naslednjega:

(a) opozorilo glede kompleksnosti in težke razumljivosti, kadar je ustrezno;

(b) cilje naložbe, načine, kako jih doseči, in ciljni trg v skladu s členom 2(2) in (3);

(c) zbirni kazalnik tveganja s pojasnjevalnim opisom in scenarije uspešnosti v skladu s členom 3;

(d) prikaz stroškov v skladu s členom 5, vključno z izjavo, ali ti stroški vključujejo vse stroške PRIIP ali ne, če mali vlagatelj vlaga le v to specifično naložbeno možnost;

(e) za osnovne naložbene možnosti, ki so KNPVP, kot so opredeljeni v točki 1(a) Priloge VIII, AIS, kot so opredeljeni v točki 1(b) navedene priloge, ali zavarovalni naložbeni produkti, vezani na enote, kot so opredeljeni v točki 1(c) navedene priloge, informacije o pretekli uspešnosti v skladu s členom 8(3).

Informacije iz točk (a) do (e) tega odstavka so v skladu s strukturo zadevnih delov predloge iz Priloge I.

▼M3







POGLAVJE IIa

POSEBNE DOLOČBE O DOKUMENTIH S KLJUČNIMI INFORMACIJAMI, KI JIH PRIPRAVIJO DOLOČENI KNPVP IN AIS

Člen 14a

Naložbeni razdelki KNPVP ali AIS

1. Kadar je KNPVP ali AIS sestavljen iz dveh ali več naložbenih razdelkov, se za vsak posamezen razdelek sestavi poseben dokument s ključnimi informacijami.

2. Vsak dokument s ključnimi informacijami iz odstavka 1 v oddelku z naslovom „Kaj je ta produkt?“ vsebuje naslednje informacije: (a) izjavo, da dokument s ključnimi informacijami opisuje razdelek KNPVP ali AIS in, kadar je primerno, da so prospekt KNPVP ali opis naložbene strategije in ciljev AIS ter redna poročila pripravljeni za celoten KNPVP ali AIS, naveden na začetku dokumenta s ključnimi informacijami; (b) ali so sredstva in obveznosti ločeni z zakonom ali ne in kako lahko to vpliva na vlagatelja; (c) ali ima mali vlagatelj pravico zamenjati svojo naložbo v enote premoženja v enem razdelku za enote premoženja iz drugega razdelka ali ne in, če jo ima, kje lahko dobi informacije o tem, kako uveljaviti to pravico.

3. Če družba za upravljanje KNPVP ali UAIS od malega vlagatelja zahteva, da plača strošek zamenjave svoje naložbe v skladu z odstavkom 2, točka (c), in če se ta strošek razlikuje od standardnega stroška za nakup ali prodajo enot premoženja, se zadevni strošek navede ločeno v oddelku z naslovom „Kakšni so stroški?“ dokumenta s ključnimi informacijami.

Člen 14b

Razredi delnic KNPVP ali AIS

1. Kadar je KNPVP ali AIS sestavljen iz več kot enega razreda enot premoženja ali delnic, se dokument s ključnimi informacijami pripravi za vsak razred enot premoženja ali delnic.

2. Dokumenti s ključnimi informacijami, ki se nanašajo na dva ali več razredov istega KNPVP ali AIS, se lahko združijo v en sam dokument s ključnimi informacijami, če tako sestavljen dokument v celoti izpolnjuje vse zahteve glede dolžine, jezika in prikaza dokumenta s ključnimi informacijami.

3. Družba za upravljanje KNPVP ali UAIS lahko izbere razred, ki predstavlja enega ali več drugih razredov KNPVP ali AIS, če je izbira poštena, jasna in nezavajajoča za potencialne male vlagatelje v navedenih drugih razredih. V takih primerih oddelek z naslovom „Kakšno je tveganje in kakšen donos lahko pričakujem?“ dokumenta s ključnimi informacijami vsebuje razlago bistvenega tveganja katerega koli drugega predstavljenega razreda. Dokument s ključnimi informacijami, ki temelji na reprezentativnem razredu, se lahko posreduje malim vlagateljem v drugih razredih.

4. Različni razredi se ne združujejo v sestavljen reprezentativni razred iz odstavka 3.

5. Družba za upravljanje KNPVP ali UAIS vodi evidenco o tem, katere druge razrede predstavlja reprezentativni razred iz odstavka 3, ter navede razloge, ki utemeljujejo izbiro tega razreda.

6. Kadar je primerno se oddelek z naslovom „Kaj je ta produkt?“ dokumenta s ključnimi informacijami dopolni z navedbo o tem, kateri razred je bil izbran kot reprezentativen, pri čemer se uporabi izraz, s katerim je ta razred označen v prospektu KNPVP ali v opisu naložbene strategije in ciljev AIS.

7. V navedenem oddelku je tudi opredeljeno, kje lahko mali vlagatelji dobijo informacije o drugih razredih KNPVP ali AIS, ki se tržijo v njihovi državi članici.

Člen 14c

KNPVP ali AIS kot skladi skladov

1. Če KNPVP vloži velik del svojih sredstev v drug KNPVP ali druge kolektivne naložbene podjeme, kot je navedeno v členu 50(1), točka (e), Direktive 2009/65/ES, opis ciljev in naložbene politike navedenega KNPVP v dokumentu s ključnimi informacijami vsebuje kratko razlago, kako je treba stalno izbirati druge kolektivne podjeme. Če je KNPVP sklad hedge skladov, dokument s ključnimi informacijami vsebuje informacije o nakupu ne-EU AIS, ki se ne nadzirajo.

2. Če AIS vloži velik del svojih sredstev v druge KNPVP ali AIS, se smiselno uporabljata odstavka 1 in 2.

Člen 14d

Napajalni KNPVP

1. Za napajalne KNPVP, kot so opredeljeni v členu 58 Direktive 2009/65/ES, dokument s ključnimi informacijami v oddelku z naslovom ‚Kaj je ta produkt?“ vsebuje naslednje informacije, specifične za napajalne KNPVP: (a) izjavo, da so prospekt centralnega KNPVP, dokument s ključnimi informacijami ter redna poročila in bilance na zahtevo na voljo malim vlagateljem napajalnega KNPVP, skupaj s podatkom, kako jih je mogoče pridobiti in v katerih jezikih; (b) razlago, ali je gradivo, navedeno v točki (a) tega odstavka, na voljo v papirnem izvodu ali tudi na trajnem nosilcu podatkov in ali je treba za gradivo, ki ni brezplačno v skladu s členom 63(5) Direktive 2009/65/ES, plačati kakršno koli pristojbino; (c) izjavo o tem, ali je centralni KNPVP ustanovljen v drugi državi članici kot napajalni KNPVP in ali to vpliva na davčno obravnavo napajalnega KNPVP; (d) informacije o deležu sredstev napajalnega KNPVP, vloženih v centralni KNPVP; (e) opis ciljev in naložbene politike centralnega KNPVP, ki ga, če je to ustrezno, dopolnjuje: (i) navedba, da bodo donosi naložb napajalnega KNPVP zelo podobni donosom centralnega KNPVP, ali (ii) razlaga, kako in zakaj se donosi naložb napajalnega in centralnega KNPVP lahko razlikujejo.

2. Kadar se tveganje in donos naložbe napajalnega KNPVP v veliki meri razlikujeta od tveganja in donosa naložbe centralnega KNPVP, se to dejstvo in razlogi zanj pojasnijo v oddelku z naslovom „Kakšno je tveganje in kakšen donos lahko pričakujem?“ dokumenta s ključnimi informacijami.

3. Vsako likvidnostno tveganje in odnos med dogovori o nakupu in odkupu za centralni in napajalni KNPVP se pojasnijo v oddelku z naslovom „Kakšno je tveganje in kakšen donos lahko pričakujem?“ dokumenta s ključnimi informacijami.

Člen 14e

Strukturirani KNPVP ali AIS

Strukturirani investicijski skladi so KNPVP ali AIS, ki malim vlagateljem na vnaprej določen datum zagotovijo izplačila na osnovi algoritma, ki so povezana z uspešnostjo ali uresničitvijo sprememb cen ali drugih pogojev, povezanih s finančnimi sredstvi, indeksi ali referenčnimi portfelji ali KNPVP ali AIS s podobnimi lastnostmi.

▼B







POGLAVJE III

PREGLED IN REVIZIJA DOKUMENTA S KLJUČNIMI INFORMACIJAMI

Člen 15

Pregled

1. Proizvajalci PRIIP pregledajo informacije v dokumentu s ključnimi informacijami ob vsaki spremembi, ki znatno vpliva ali bi lahko znatno vplivala na informacije v tem dokumentu, ter najmanj vsakih dvanajst mesecev po datumu prve objave dokumenta s ključnimi informacijami.

2. S pregledom iz odstavka 1 se preveri, ali so informacije v dokumentu s ključnimi informacijami še vedno točne, poštene, jasne in nezavajajoče. Zlasti se preveri naslednje: (a) ali so informacije v dokumentu s ključnimi informacijami skladne s splošnimi zahtevami glede oblike in vsebine iz Uredbe (EU) št. 1286/2014 ali posebnimi zahtevami glede oblike in vsebine iz te delegirane uredbe; (b) ali so se spremenile mere tržnega ali kreditnega tveganja za PRIIP, če ima taka sprememba kombinirani učinek, zaradi katerega je treba PRIIP premestiti iz razreda, v katerega je bil dodeljen v dokumentu s ključnimi informacijami, ki je predmet pregleda, v drug razred zbirnega kazalnika tveganj; (c) ali se je povprečni donos pri zmernem scenariju uspešnosti za PRIIP, izražen kot letni odstotek donosa, spremenil za več kot pet odstotnih točk; ▼M3 (d) kadar scenariji uspešnosti temeljijo na ustreznih referenčnih merilih ali približkih, skladnost referenčnega merila ali približka s cilji PRIIP. ▼B

3. Proizvajalci PRIIP za namene odstavka 1 v celotni življenjski dobi PRIIP vzpostavijo in ohranijo ustrezne postopke, na podlagi katerih lahko mali vlagatelji brez nepotrebnega odlašanja opredelijo vse okoliščine, ki bi lahko povzročile spremembo, ki vpliva ali bi lahko vplivala na točnost, poštenost ali jasnost informacij v dokumentu s ključnimi informacijami.

Člen 16

Revizija

1. Proizvajalci PRIIP brez nepotrebnega odlašanja revidirajo dokument s ključnimi informacijami, če je na podlagi pregleda iz člena 15 ugotovljeno, da so potrebne spremembe dokumenta s ključnimi informacijami.

2. Proizvajalci PRIIP zagotovijo, da so posodobljeni vsi oddelki dokumenta s ključnimi informacijami, ki jih take spremembe zadevajo.

3. Proizvajalec PRIIP na svojem spletnem mestu objavi revidiran dokument s ključnimi informacijami.







POGLAVJE IV

POSREDOVANJE DOKUMENTA S KLJUČNIMI INFORMACIJAMI

Člen 17

Pogoji glede pravočasnosti

1. Oseba, ki svetuje o PRIIP ali ga prodaja, dovolj zgodaj posreduje dokument s ključnimi informacijami, da imajo mali vlagatelji dovolj časa, da dokument preučijo, preden se zavežejo s pogodbo ali ponudbo v zvezi z zadevnim PRIIP, ne glede na to, ali ima mali vlagatelj na voljo obdobje, v katerem si je mogoče premisliti ali preklicati nakup.

2. Za namene odstavka 1 oseba, ki svetuje o PRIIP ali ga prodaja, oceni čas, ki ga vsak mali vlagatelj potrebuje, da bi preučil dokument s ključnimi informacijami, in sicer ob upoštevanju naslednjega: (a) znanja in izkušenj malega vlagatelja v zvezi s PRIIP ali PRIIP s podobnimi značilnostmi ali v zvezi s tveganji, ki so podobna tveganjem, ki izhajajo iz zadevnega PRIIP; (b) kompleksnosti PRIIP; (c) če se svetovanje ali prodaja izvaja na pobudo malega vlagatelja, nujnost, ki jo mali vlagatelj izrecno izrazi glede sklenitve predlagane pogodbe ali sprejetja ponudbe.







▼M3

POGLAVJE IVa

SKLICEVANJA

Člen 17a

Uporaba sklicevanj na druge vire informacij

Brez poseganja v člen 6 Uredbe (EU) št. 1286/2014 se sklicevanja na druge vire informacij, vključno s prospekti in letnimi ali polletnimi poročili, lahko vključijo v dokument s ključnimi informacijami, če so v ta dokument vključene tudi vse informacije, ki so nujne, da lahko mali vlagatelji razumejo bistvene elemente naložbe.

Dovolijo se sklicevanja na spletišče PRIIP ali proizvajalca PRIIP, vključno s stranmi takega spletišča, ki vsebujejo prospekt in redna poročila.

Sklicevanja iz prvega pododstavka malega vlagatelja usmerijo na določen del zadevnega vira informacij. V dokumentu s ključnimi informacijami se lahko uporabi več različnih sklicevanj, vendar jih mora biti čim manj.

▼B

Člen 18

Končna določba

Ta uredba začne veljati dvajseti dan po objavi v Uradnem listu Evropske unije.

Uporablja se od 1. januarja 2018.

▼M4 M5

Člen 14(2) se uporablja do 31. decembra 2022.

▼B

Ta uredba je v celoti zavezujoča in se neposredno uporablja v vseh državah članicah.

▼M3









PRILOGA I

PREDLOGA ZA DOKUMENT S KLJUČNIMI INFORMACIJAMI

Proizvajalci PRIIP upoštevajo vrstni red in naslove oddelkov, kot so določeni v predlogi, ki pa ne določa parametrov glede dolžine posameznih oddelkov in položaja prelomov strani in lahko v tiskani obliki skupaj obsega največ tri strani velikosti A4.







Dokument s ključnimi informacijami Namen V tem dokumentu so navedene ključne informacije o tem naložbenem produktu. Dokument ni tržno gradivo. Informacije so predpisane z zakonom, da se lahko seznanite z naravo, tveganji in stroški tega produkta ter možnim dobičkom in izgubo ter ga lažje primerjate z drugimi produkti. Produkt [Ime produkta] [Ime proizvajalca PRIIP] (kadar je primerno) [mednarodna identifikacijska številka vrednostnega papirja ali edinstveni identifikator produkta] [spletišče proizvajalca PRIIP] [Za več informacij pokličite [telefonska številka].] [[Ime pristojnega organa] je pristojen za nadzor [ime proizvajalca PRIIP] v zvezi s tem dokumentom s ključnimi informacijami] (kadar je primerno) [Ta PRIIP je pridobil dovoljenje v [ime države članice]] (kadar je primerno) [[Ime družbe za upravljanje KNPVP] ima dovoljenje v [ime države članice], regulira pa ga/jo [ime pristojnega organa] (kadar je primerno) [Ime UAIS] ima dovoljenje v [ime države članice], regulira pa ga/jo [ime pristojnega organa] [datum priprave dokumenta s ključnimi informacijami] [Opozorilo (kadar je primerno) Kupiti nameravate produkt, ki ni enostaven in ga je morda težko razumeti.] Kaj je ta produkt? Vrsta Trajanje Cilji Ciljni mali vlagatelj [Zavarovalne koristi in stroški] Kakšno je tveganje in kakšen donos lahko pričakujem? Kazalnik Opis profila tveganja in donosa tveganja Zbirni kazalnik tveganja Predloga za zbirni kazalnik tveganja in pojasnjevalni opisi, kot so določeni v Prilogi III, tudi o največji mogoči izgubi: ali lahko izgubim ves vloženi kapital? Ali tvegam, da bom moral prevzeti dodatne finančne zaveze ali obveznosti? Ali obstaja zaščita kapitala pred tržnim tveganjem? Scenariji Predloge za scenarije uspešnosti in pojasnjevalni opisi, kot so določeni v Prilogi V. uspešnosti Scenariji, ki vključujejo, kadar je ustrezno, informacije o pogojih, pod katerimi se malim vlagateljem izplača donos, ali vnaprej določenih zgornjih mejah teh izplačil in izjavo, da lahko davčna zakonodaja matične države članice malega vlagatelja vpliva na dejansko izplačilo Kaj se zgodi, če [proizvajalec PRIIP] ne more izplačati malih vlagateljev? Informacije, ali obstaja jamstvena shema, ime poroka ali nosilca odškodninske sheme za vlagatelje ter krita in nekrita tveganja. Kakšni so stroški? Pojasnjevalni opisi o informacijah, ki bi jih bilo treba vključiti v zvezi z drugimi stroški distribucije Stroški skozi čas Predloga in pojasnjevalni opisi v skladu s Prilogo VII Sestava stroškov Predloga in pojasnjevalni opisi v skladu s Prilogo VI Kako dolgo bi moral razpolagati z njim in ali lahko dobim denar izplačan predčasno? Priporočeno [najkrajše zahtevano] obdobje razpolaganja: [X] Informacije o možnosti likvidacije naložbe še pred dospelostjo, pogojih zanjo ter morebitnih veljavnih provizijah in kaznih. Informacije o posledicah predčasnega izplačila ali izplačila pred zaključkom priporočenega obdobja razpolaganja. Kako se lahko pritožim? Druge pomembne informacije Kadar je primerno, kratek opis objavljenih informacij o pretekli uspešnosti.

▼B









PRILOGA II

METODOLOGIJA ZA PRIKAZ TVEGANJA

DEL 1

Ocena tržnega tveganja

Določitev mere tržnega tveganja (MRM – market risk measure)

1. Če ni določeno drugače, se tržno tveganje meri z nestanovitnostjo v enem letu, ki ustreza tvegani vrednosti (VaR – value-at-risk) pri 97,5-odstotni stopnji zaupanja v priporočenem obdobju razpolaganja (posedovanja). VaR je odstotek vloženega zneska, ki se vrne malemu vlagatelju.

▼M3

2. PRIIP se dodeli v razred MRM v skladu z naslednjo preglednico:







Razred MRM Nestanovitnost, enakovredna tvegani vrednosti (VEV – VaR-equivalent volatility) 1 < 0,5 % 2 ≥ 0,5 % in < 5,0 % 3 ≥ 5,0 % in < 12 % 4 ≥ 12 % in < 20 % 5 ≥ 20 % in < 30 % 6 ≥ 30 % in < 80 % 7 ≥ 80 %

▼B

Opis kategorij PRIIP za namene ocene tržnega tveganja

3. Za potrebe določitve tržnega tveganja so PRIIP razdeljeni v štiri kategorije.

4. Kategorija 1 zajema naslednje:

(a) PRIIP, pri katerih bi lahko vlagatelji izgubili več, kot so vložili;

(b) PRIIP, ki spadajo v eno od kategorij iz postavk od 4 do 10 oddelka C Priloge I k Direktivi 2014/65/EU Evropskega parlamenta in Sveta ( 5 );

(c) PRIIP ali osnovne naložbe pri PRIIP, za katere je cena določena redkeje kot mesečno ali ki nimajo ustreznega referenčnega merila ali približka ali za katere je ustrezno referenčno merilo ali približek ocenjen redkeje kot mesečno.

5. Kategorija 2 zajema PRIIP, ki neposredno ali na sintetični podlagi ponujajo izpostavljenost brez vzvoda do cen osnovnih naložb ali izpostavljenost z vzvodom do osnovnih naložb, ki izplačuje stalen večkratnik cen navedenih osnovnih naložb, če so za PRIIP na voljo pretekle dnevne cene za vsaj dve leti ali pretekle tedenske cene za štiri leta ali mesečne cene za pet let ali če so na voljo obstoječa ustrezna referenčna merila ali približki, če taka merila ali približki izpolnjujejo enaka merila glede trajanja in pogostosti preteklih podatkov o cenah.

6. Kategorija 3 zajema PRIIP, katerih vrednosti izražajo cene osnovnih naložb, vendar ne kot stalni večkratnik njihovih cen, če so na voljo pretekle cene osnovnih sredstev za vsaj dve leti ali tedenske cene za štiri leta ali mesečne cene za pet let ali če so na voljo obstoječa ustrezna referenčna merila ali približki, če taka merila ali približki izpolnjujejo enaka merila glede trajanja in pogostosti preteklih podatkov o cenah.

7. Kategorija 4 zajema PRIIP, katerih vrednosti so delno odvisne od dejavnikov, ki niso opazovani na trgu, vključno z zavarovalnimi PRIIP, pri katerih se del dobička proizvajalca PRIIP razdeli malim vlagateljem.

Uporaba ustreznih referenčnih meril ali približkov za določanje kategorij PRIIP

Če proizvajalec PRIIP uporabi ustrezna referenčna merila ali približke, morajo biti ti reprezentativni za sredstva ali izpostavljenosti, ki določajo uspešnost PRIIP. Proizvajalec PRIIP dokumentira uporabo takih referenčnih meril ali približkov.

Opredelitev razreda MRM za PRIIP kategorije 1

8. Razred MRM za PRIIP kategorije 1 je 7, razen za PRIIP iz točke 4(c) te priloge, za katere je razred MRM 6.

Opredelitev razreda MRM za PRIIP kategorije 2

9. VaR se računa od trenutka opazovane porazdelitve donosov cene PRIIP ali njegovega referenčnega merila ali približka v zadnjih petih letih. Najmanjša pogostost opazovanja je mesečna. Če so cene na voljo dnevno, je pogostost dnevna. Če so cene na voljo tedensko, je pogostost tedenska. Če so cene na voljo dvakrat na mesec, je pogostost dvakrat mesečno.

10. Če niso na voljo podatki o dnevnih cenah za petletno obdobje, se lahko uporabi krajše obdobje. Za dnevna opazovanja cene PRIIP ali njegovega referenčnega merila ali približka sta potrebni vsaj dve leti opazovanih donosov. Za tedenska opazovanja cene PRIIP so potrebna vsaj štiri leta opazovanih podatkov. Za mesečna opazovanja cene PRIIP so potrebni podatki o opazovanju, ki zajemajo vsaj petletno obdobje.

11. Donos v vsakem obdobju se opredeli kot naravni logaritem količnika cene ob zaključku trgovanja ob koncu tekočega obdobja in cene ob zaključku trgovanja ob koncu predhodnega obdobja.

12. Mera VaR v razmiku donosa se določi s Cornish-Fisherjevo razširitvijo na naslednji način:

pri čemer je N število obdobij trgovanja v priporočenem obdobju razpolaganja, σ, μ1, μ2 pa so nestanovitnost, asimetrija oziroma presežna sploščenost, merjene na podlagi porazdelitve donosa. Nestanovitnost, asimetrija in presežna sploščenost se izračunajo od merjenih trenutkov porazdelitve donosov v skladu z naslednjim:

— ničelni moment M 0 je število preštetih opazovanj v obdobju, kot je določeno v točki 10 te priloge;

— prvi moment M 1 je povprečje vseh opazovanih donosov v vzorcu;

— drugi M 2 , tretji M 3 in četrti M 4 moment so opredeljeni, kot običajno: , , , pri čemer je r i donos, merjen za i. obdobje v zgodovini donosov; — nestanovitnost (σ) je podana ; — asimetrija (μ 1 ) je enaka M 3 /σ 3 ; — presežna sploščenost (μ 2 ) je enaka M 4 /σ 4 – 3.

▼M3

13. VEV se opiše z enačbo:

pri čemer je T trajanje priporočenega obdobja razpolaganja v letih.

▼B

14. VEV, uporabljen za PRIIP, ki se upravljajo v skladu z naložbenimi politikami ali strategijami, ki dosegajo določene ciljne donose z udeležbo v različnih razredih finančnih sredstev na podlagi prilagodljivih naložb (npr. na trgu lastniških vrednostnih papirjev in trgu vrednostnih papirjev s fiksno donosnostjo), se določi na naslednji način:

(a) kadar v obdobju iz točke 10 te priloge ni bila opravljena revizija naložbene politike, se uporabi VEV, ki je najvišji od naslednjih VEV: (i) VEV, izračunan v skladu s točkami od 9 do 13 te priloge; (ii) VEV donosov pro forma mešanice sredstev, ki je skladen z referenčno porazdelitvijo sredstev sklada v času izračuna; (iii) VEV, ki je skladen z omejitvijo tveganja za sklad, če ta obstaja in če je to ustrezno;

(b) kadar je bila v obdobju iz točke 10 te priloge opravljena revizija naložbene politike, se uporabi VEV, ki je najvišji od VEV iz točke (a)(ii) in (iii).

15. PRIIP se dodeli v razred MRM, kot je določeno v točki 2 te priloge, odvisno od VEV. Če obstajajo samo mesečni podatki o cenah za PRIIP, se razred MRM, dodeljen v skladu s točko 2 te priloge, poveča za en dodatni razred.

Opredelitev razreda MRM za PRIIP kategorije 3

16. VaR v razmiku cen se izračuna iz porazdelitve vrednosti PRIIP ob koncu priporočenega obdobja razpolaganja. Porazdelitev se pridobi s simulacijo cene ali cen, ki določajo vrednost PRIIP, na koncu priporočenega obdobja razpolaganja (posedovanja). VaR je vrednost PRIIP pri 97,5-odstotni stopnji zaupanja na koncu priporočenega obdobja razpolaganja, diskontirana na sedanji datum z uporabo pričakovanega netveganega diskontnega faktorja od sedanjega datuma do konca priporočenega obdobja razpolaganja.

▼M3

17. VEV se opiše z enačbo:

pri čemer je T trajanje priporočenega obdobja razpolaganja v letih. Samo kadar je produkt izvršen ali preklican pred koncem priporočenega obdobja razpolaganja v skladu s simulacijo, se v izračunu uporabi obdobje v letih do izvršitve ali preklica.

▼B

18. PRIIP se dodeli v razred MRM, kot je določeno v točki 2 te priloge, odvisno od VEV. Če obstajajo samo mesečni podatki o cenah za PRIIP, se razred MRM, dodeljen v skladu s točko 2 te priloge, poveča za en dodatni razred.

19. Najmanjše število simulacij je 10 000 .

20. Simulacija temelji na samovzorčenju (bootstrapping) pričakovane porazdelitve cen ali ravni cen za osnovne pogodbe PRIIP iz opazovane porazdelitve donosov za te pogodbe z nadomestitvijo.

21. Za simulacijo iz točk od 16 do 20 te priloge obstajata dve vrsti tržnih spremenljivk, ki lahko prispevajo k vrednosti PRIIP: promptne cene (ali ravni cen) in krivulje.

22. Proizvajalec PRIIP za vsako simulacijo promptne cene (ali ravni):

(a) izračuna donos za vsako opazovano obdobje v zadnjih petih letih ali številu let, določenem v točki 6 te priloge, z uporabo logaritma cene ob koncu vsakega obdobja, deljenega s ceno ob koncu predhodnega obdobja;

(b) naključno izbere eno opazovano obdobje, ki ustreza donosu za vse osnovne pogodbe za vsako simulirano obdobje v priporočenem obdobju razpolaganja (isto opazovano obdobje se lahko v isti simulaciji uporabi večkrat);

(c) izračuna donos za vsako pogodbo tako, da sešteje donose iz izbranih obdobij in popravi ta donos za zagotovitev, da je pričakovani donos, izmerjen iz simulirane porazdelitve donosov, za tveganje neobčutljiv pričakovani donos v priporočenem obdobju razpolaganja. Končna vrednost donosa se opiše z enačbo: pri čemer je: — drugi izraz popravek učinka povprečja opazovanih donosov; — tretji izraz popravek učinka variance opazovanih donosov; — zadnji izraz popravek medvalutnega ( quanto ) učinka, če se valuta osnovnega instrumenta razlikuje od valute sredstva. K popravku prispevajo naslednji izrazi: — ρ je korelacija med ceno sredstva in ustreznim deviznim tečajem, izmerjena v priporočenem obdobju razpolaganja (posedovanja); — σ je izmerjena nestanovitnost sredstva; — σ ccy je izmerjena nestanovitnost deviznega tečaja;

(d) cena vsake osnovne pogodbe se izračuna z uporabo eksponente donosov.

23. Za krivulje se izvede analiza glavnih komponent (PCA – principal component analysis) za zagotovitev, da simulacija gibanj vsake točke na krivulji v daljšem obdobju oblikuje konsistentno krivuljo.

(a) Analiza glavnih komponent se izvede z: (i) zbiranjem preteklih evidenc točk zapadlosti, ki določajo krivuljo za vsako obdobje trgovanja v zadnjih petih letih ali številu let, določenem v točki 6 te priloge; (ii) zagotavljanjem, da je vsaka točka zapadlosti pozitivna; če je točka zapadlosti negativna, se vse točke zapadlosti prestavijo za najmanjše celo število ali odstotek, da se zagotovijo pozitivne vrednosti za vse točke zapadlosti; (iii) izračunom donosa v vsakem obdobju za vsako točko zapadlosti z uporabo naravnega logaritma količnika cene/ravni ob koncu vsakega opazovanega obdobja in cene/ravni ob koncu predhodnega obdobja; (iv) popravljanjem donosov, opazovanih v vsaki točki zapadlosti, tako da ima sklop donosov v vsaki točki zapadlosti povprečje nič; (v) izračunom matrike kovarianc med različnimi zapadlostmi s seštevanjem donosov; (vi) izračunom lastnih vektorjev in lastnih vrednosti matrike kovarianc; (vii) izbiro lastnih vektorjev, ki ustrezajo trem najvišjim lastnim vrednostim; (viii) oblikovanjem matrike s tremi stolpci, pri čemer je prvi stolpec lastni vektor (eigenvector) z najvišjo lastno vrednostjo (eigenvalue), srednji stolpec je lastni vektor z drugo najvišjo lastno vrednostjo, zadnji stolpec pa je lastni vektor s tretjo najvišjo lastno vrednostjo; ▼M3 (ix) projektiranjem donosov na tri glavne lastne vektorje, izračunane v predhodnem koraku, z množenjem matrike donosov NxM iz točke (v) z matriko Mx3 lastnih vektorjev iz točke (viii); ▼B (x) izračunom matrike donosov, ki se uporabi v simulaciji z množenjem rezultatov iz točke (ix) s prenosom matrike lastnih vektorjev iz točke (viii). To je sklop vrednosti, ki se uporabijo v simulaciji.

(b) Simulacija krivulje se izvede na naslednji način: (i) časovni korak v simulaciji je eno obdobje. Za vsako obdobje opazovanja v priporočenem obdobju razpolaganja se izbere naključna vrstica iz izračunane matrike donosov. Donos za vsako točko zapadlosti T je vsota za izbrane vrstice v stolpcu, ki ustreza točki zapadlosti T; (ii) simulirana stopnja za vsako točko zapadlosti T je trenutna stopnja v točki zapadlosti T: — množena z eksponento simuliranega donosa, — prilagojena za morebitne prenose, ki se uporabijo za zagotovitev pozitivnih vrednosti vseh točk zapadlosti, in — prilagojena tako, da pričakovano povprečje ustreza trenutnim pričakovanjem za stopnjo v točki zapadlosti T ob koncu priporočenega obdobja razpolaganja.

24. Za PRIIP kategorije 3, za katere je značilna neomejena zaščita kapitala, lahko proizvajalec PRIIP domneva, da je VaR pri 97,5-odstotni stopnji zaupanja enaka ravni neomejene zaščite kapitala na koncu priporočenega obdobja razpolaganja, diskontirani na sedanji datum z uporabo pričakovanega netveganega diskontnega faktorja.

Opredelitev razreda MRM za PRIIP kategorije 4

25. Kadar je uspešnost PRIIP odvisna od dejavnika ali dejavnikov, ki niso opazovani na trgu ali so v določeni meri pod nadzorom proizvajalca PRIIP, ali kadar to velja za element PRIIP, proizvajalec PRIIP za upoštevanje tega dejavnika ali dejavnikov uporabi metodo iz tega oddelka.

26. Opredelijo se različni elementi PRIIP, ki prispevajo k uspešnosti PRIIP, da bi se elementi, ki niso v celoti ali delno odvisni od dejavnika ali dejavnikov, ki niso opazovani na trgu, obravnavali v skladu z ustreznimi metodami iz te priloge za PRIIP kategorije 1, 2 ali 3. Za vsakega od teh elementov se izračuna VEV.

27. Element PRIIP, ki je v celoti ali delno odvisen od dejavnika ali dejavnikov, ki niso opazovani na trgu, mora izpolnjevati zanesljive in priznane industrijske in regulativne standarde za določanje ustreznih pričakovanj, kar zadeva prihodnji učinek teh dejavnikov in negotovost, ki se lahko pojavi v zvezi s tem učinkom. Če element ni v celoti odvisen od dejavnika, ki ni opazovan na trgu, se uporabi metoda samovzorčenja za upoštevanje tržnih dejavnikov, kot je določeno za PRIIP kategorije 3. VEV za element PRIIP je rezultat kombinacije metode samovzorčenja ter zanesljivih in priznanih industrijskih in regulativnih standardov za določanje ustreznih pričakovanj, kar zadeva prihodnji učinek teh dejavnikov, ki niso opazovani na trgu.

28. VEV vsakega elementa PRIIP se sorazmerno ponderira, da se pridobi splošni VEV za PRIIP. Pri ponderiranju elementov se upoštevajo značilnosti produkta. Kadar je to ustrezno, se upoštevajo algoritmi produkta za zmanjšanje tržnih tveganj ter posebnosti elementov s soudeležbo pri dobičku.

29. Za PRIIP kategorije 4, za katere je značilna neomejena zaščita kapitala, lahko proizvajalec PRIIP domneva, da je VaR pri 97,5-odstotni stopnji zaupanja enaka ravni neomejene zaščite kapitala na koncu priporočenega obdobja razpolaganja, diskontirana na sedanji datum z uporabo pričakovanega netveganega diskontnega faktorja.

DEL 2

Metodologija za ocenjevanje kreditnega tveganja

I. SPLOŠNE ZAHTEVE

30. Za PRIIP ali njegove osnovne naložbe ali izpostavljenosti se šteje, da vključujejo kreditno tveganje, če je donos PRIIP ali osnovnih naložb ali izpostavljenosti odvisen od kreditne sposobnosti proizvajalca ali osebe, ki je zavezana plačevati ustrezna neposredna ali posredna plačila vlagatelju. Za PRIIP z MRM 7 ni potrebna ocena kreditnega tveganja.

31. Če se oseba neposredno zaveže, da bo izvedla plačilo malemu vlagatelju za PRIIP, se kreditno tveganje oceni za osebo, ki je neposredni dolžnik.

32. Če so vse plačilne obveznosti dolžnika ali enega ali več posrednih dolžnikov brezpogojno in nepreklicno zajamčene s strani druge osebe (poroka), se lahko uporabi ocena kreditnega tveganja za poroka, če je ta ugodnejša od ocene kreditnega tveganja za zadevnega dolžnika ali dolžnike.

33. Za PRIIP, ki so izpostavljeni osnovnim naložbam ali tehnikam, vključno s PRIIP, ki sami vključujejo kreditno tveganje ali so povezani z osnovnimi naložbami, ki vključujejo kreditno tveganje, se to tveganje oceni v zvezi s kreditnim tveganjem, ki ga vključujejo sam PRIIP in povezane naložbe ali izpostavljenosti (vključno z izpostavljenostmi drugim PRIIP), po potrebi z uporabo metode vpogleda in kaskadne ocene.

34. Kadar je kreditno tveganje prisotno samo na ravni osnovnih naložb ali izpostavljenosti (vključno z izpostavljenostmi drugim PRIIP), se kreditno tveganje ne oceni na ravni samega PRIIP, temveč na ravni teh osnovnih naložb ali izpostavljenosti z uporabo metode vpogleda. Kadar je PRIIP kolektivni naložbeni podjem za vlaganja v prenosljive vrednostne papirje (KNPVP) ali alternativni investicijski sklad (AIS), se za sam KNPVP ali AIS šteje, da ne vključuje kreditnega tveganja, po potrebi pa se ocenijo osnovne naložbe ali izpostavljenosti KNPVP ali AIS.

35. Kadar je PRIIP izpostavljen več osnovnim naložbam, ki vključujejo izpostavljenost kreditnemu tveganju, se ločeno oceni kreditno tveganje za vsako osnovno naložbo, ki predstavlja 10- ali večodstotno izpostavljenost skupnih sredstev ali vrednosti PRIIP.

36. Za namene ocene kreditnega tveganja se za osnovne naložbe ali izpostavljenosti do izvedenih finančnih instrumentov, s katerimi se trguje na borzi, ali izvedenih finančnih instrumentov OTC, za katere je izveden kliring, šteje, da nimajo kreditnega tveganja. Šteje se, da ni kreditnega tveganja, če je izpostavljenost v celoti in ustrezno zavarovana s premoženjem ali če nezavarovane izpostavljenosti, ki vključujejo kreditno tveganje, zajemajo manj kot 10 % skupnih sredstev ali vrednosti PRIIP.

II. OCENA KREDITNEGA TVEGANJA

Bonitetna ocena dolžnikov

37. Kadar je to na voljo, proizvajalec PRIIP predhodno opredeli eno ali več zunanjih bonitetnih institucij (ECAI), certificiranih ali registriranih pri Evropskem organu za vrednostne papirje in trge (ESMA) v skladu z Uredbo (ES) št. 1060/2009 Evropskega parlamenta in Sveta ( 6 ), tako da se za namene ocene kreditnega tveganja dosledno sklicuje na njihove bonitetne ocene. Kadar je v skladu s to politiko na voljo več bonitetnih ocen, se uporabi mediana, pri čemer se v primeru enakega števila ocen samodejno uporabi nižja od dveh srednjih vrednosti.

38. Stopnja kreditnega tveganja PRIIP in vsakega zadevnega dolžnika se oceni na podlagi naslednjega, kakor je primerno:

(a) bonitetne ocene, ki jo za PRIIP dodeli ECAI;

(b) bonitetne ocene, ki jo zadevnemu dolžniku dodeli ECAI;

(c) če bonitetna ocena iz točke (a) ali (b) ni na voljo, privzete bonitetne ocene iz točke 43 te priloge.

Vezanje bonitetnih ocen na stopnje kreditne kakovosti

39. Dodelitev bonitetnih ocen ECAI v objektivno lestvico stopenj kreditne kakovosti temelji na Izvedbeni uredbi Komisije (EU) 2016/1800 ( 7 ).

40. Če je kreditno tveganje ocenjeno z uporabo metode vpogleda, dodeljena stopnja kreditne kakovosti ustreza tehtanim povprečnim stopnjam kreditne kakovosti vsakega zadevnega dolžnika, za katerega je treba izračunati bonitetno oceno, sorazmerno s skupnimi sredstvi, ki jih te vključujejo.

41. Če je kreditno tveganje ocenjeno z uporabo kaskadne metode, se ločeno ocenijo vse izpostavljenosti kreditnemu tveganju po plasteh, dodeljena stopnja kreditne kakovosti pa je najvišja stopnja kreditne kakovosti, pri čemer se šteje, da je pri stopnjah kreditne kakovosti 1 in 3 višja tista stopnja kreditne kakovosti, ocenjena s 3.

42. Stopnja kreditne kakovosti iz točke 38 te priloge se prilagodi dospelosti ali priporočenemu obdobju razpolaganja PRIIP v skladu z naslednjo preglednico, razen če je dodeljena bonitetna ocena, ki izraža tako dospelost ali priporočeno obdobje razpolaganja:







Stopnja kreditne kakovosti v skladu s točko 38 te priloge Prilagojena stopnja kreditne kakovosti, kadar dospelost PRIIP ali njegovo priporočeno obdobje razpolaganja, če PRIIP nima dospelosti, traja največ eno leto Prilagojena stopnja kreditne kakovosti, kadar dospelost PRIIP ali njegovo priporočeno obdobje razpolaganja, če PRIIP nima dospelosti, traja od enega leta do dvanajst let Prilagojena stopnja kreditne kakovosti, kadar dospelost PRIIP ali njegovo priporočeno obdobje razpolaganja, če PRIIP nima dospelosti, traja več kot dvanajst let 0 0 0 0 1 1 1 1 2 1 2 2 3 2 3 3 4 3 4 5 5 4 5 6 6 6 6 6

43. Če dolžnik nima zunanjih bonitetnih ocen, je privzeta bonitetna ocena iz točke 38 te priloge:

(a) stopnja kreditne kakovosti 3, če se dolžnik obravnava kot kreditna institucija ali zavarovalnica v skladu z veljavnim pravom Unije ali zakonodajnim okvirom, ki se po pravu Unije šteje za enakovrednega, in če bi bila ocena države članice, v kateri ima dolžnik stalno prebivališče oziroma sedež, stopnja kreditne kakovosti 3;

(b) stopnja kreditne kakovosti 5 za vse druge dolžnike.

III. MERA KREDITNEGA TVEGANJA

44. Posameznemu PRIIP se dodeli mera kreditnega tveganja (CRM – credit risk measure) na lestvici od 1 do 6 na podlagi preglednice za dodelitev iz točke 45 te priloge in z uporabo dejavnikov zmanjševanja kreditnega tveganja iz točk 46, 47, 48 in 49 te priloge ali dejavnikov povečevanja kreditnega tveganja iz točk 50 in 51 te priloge, kakor je primerno.

45. Preglednica za dodelitev stopenj kreditne kakovosti meram kreditnega tveganja:







Prilagojena stopnja kreditne kakovosti Mera kreditnega tveganja 0 1 1 1 2 2 3 3 4 4 5 5 6 6

46. CRM 1 se dodeli, če so sredstva PRIIP oziroma ustrezno zavarovanje ali sredstva za pokritje plačilne obveznosti PRIIP:

(a) ves čas do dospelosti enaka plačilnim obveznostim PRIIP do vlagateljev;

(b) v lastništvu tretje osebe na ločenem računu pod enakimi pogoji, kot so določeni v Direktivi 2011/61/EU Evropskega parlamenta in Sveta ( 8 ) in Direktivi Sveta 2014/91/EU ( 9 ), ter

(c) v nobenih okoliščinah niso dosegljiva drugim upnikom proizvajalca v skladu z veljavnim pravom.

47. CRM 2 se dodeli, če so sredstva PRIIP oziroma ustrezno zavarovanje ali sredstva za pokritje plačilne obveznosti PRIIP:

(a) ves čas do dospelosti enaka plačilnim obveznostim PRIIP do vlagateljev;

(b) identificirana in vodena na računih ali v registrih v skladu z veljavnim pravom, vključno s členoma 275 in 276 Direktive 2009/138/ES Evropskega parlamenta in Sveta ( 10 ), ter

(c) taka, da imajo zahtevki malih vlagateljev prednost pred zahtevki drugih upnikov proizvajalca PRIIP ali osebe, ki je zavezana plačevati ustrezna neposredna ali posredna plačila vlagatelju.

48. Če se kreditno tveganje oceni na podlagi metode vpogleda ali kaskadne metode, se lahko dejavniki zmanjševanja tveganja iz točk 46 in 47 te priloge uporabijo tudi za ocenjevanje kreditnega tveganja v zvezi z vsakim osnovnim dolžnikom.

49. Če PRIIP ne more izpolniti meril iz točke 47 te priloge, se lahko CRM iz točke 45 te priloge zniža za en razred, če imajo zahtevki malih vlagateljev prednost pred zahtevki navadnih upnikov, kot je določeno v členu 108 Direktive 2014/59/EU, proizvajalca PRIIP ali osebe, ki je zavezana plačevati ustrezna neposredna ali posredna plačila vlagatelju, če za dolžnika veljajo ustrezne bonitetne zahteve glede zagotavljanja ustrezne usklajenosti sredstev in obveznosti.

50. CRM iz točke 45 te priloge se poviša za dva razreda, če je zahtevek malega vlagatelja podrejen zahtevkom prednostnih upnikov.

51. CRM iz točke 45 te priloge se poviša za tri razrede, če je PRIIP del dolžnikovega kapitala, kot je določeno v členu 4(1)(118) Uredbe (EU) št. 575/2013 Evropskega parlamenta in Sveta ( 11 ) ali v členu 93 Direktive 2009/138/EU.

DEL 3

Združevanje tržnega in kreditnega tveganja v zbirni kazalnik tveganja

52. Splošni zbirni kazalnik tveganja (summary risk indicator – SRI) se dodeli glede na kombinacijo razredov CRM in MRM v skladu z naslednjo preglednico:







Razred MRM Razred CRM MR1 MR2 MR3 MR4 MR5 MR6 MR7 CR1 1 2 3 4 5 6 7 CR2 1 2 3 4 5 6 7 CR3 3 3 3 4 5 6 7 CR4 5 5 5 5 5 6 7 CR5 5 5 5 5 5 6 7 CR6 6 6 6 6 6 6 7

▼M3

52a. Kadar proizvajalec PRIIP meni, da številka zbirnega kazalnika tveganja, dodeljena po združevanju tržnega in kreditnega tveganja v skladu s točko 52, ne odraža ustrezno tveganj PRIIP, se lahko ta proizvajalec PRIIP odloči, da bo zvišal zadevno številko. Postopek sprejemanja odločitve v zvezi s tem zvišanjem je treba dokumentirati.

▼B

Spremljanje podatkov, pomembnih za zbirni kazalnik tveganja

53. Proizvajalec PRIIP spremlja tržne podatke, ki so pomembni za izračun razreda MRM, in če se razred MRM spremeni v drug razred MRM, proizvajalec PRIIP ustrezen razred MRM dodeli v razred MRM, ki mu je PRIIP ustrezal glede večine referenčnih točk v predhodnih štirih mesecih.

54. Proizvajalec PRIIP spremlja tudi merila kreditnega tveganja, ki so pomembna za izračun CRM, in če bi se v skladu s temi merili CRM spremenil v drug razred CRM, se za PRIIP CRM ponovno dodeli v ustrezni razred CRM.

55. Po odločitvi proizvajalca PRIIP v zvezi z naložbeno politiko in/ali strategijo za PRIIP se vedno opravi revizija razreda MRM. V teh okoliščinah se vse spremembe MRM štejejo za novo določitev razreda MRM za PRIIP in se zato izvedejo v skladu s splošnimi pravili za določitev razreda MRM za kategorijo PRIIP.

DEL 4

Likvidnostno tveganje

56. Za PRIIP se šteje, da ima pomembno likvidnostno tveganje, če je izpolnjeno katero od naslednjih meril:

(a) PRIIP je sprejet v trgovanje na sekundarnem trgu ali za alternativno likvidnostno posojilo in ni zavezane likvidnosti (committed liquidity), ki bi jo ponujali vzdrževalci trga ali proizvajalec PRIIP, zato je likvidnost odvisna samo od razpoložljivosti kupcev in prodajalcev na sekundarnem trgu ali za alternativno likvidnostno posojilo, ob upoštevanju, da redno trgovanje s produktom v nekem trenutku ne zagotavlja rednega trgovanja z istim produktom v katerem koli drugem trenutku;

(b) povprečni likvidnostni profil osnovnih naložb je znatno nižji od redne pogostosti povračil za PRIIP, če je likvidnost, ki jo ponuja PRIIP, odvisna od likvidacije osnovnih sredstev PRIIP;

(c) proizvajalec PRIIP oceni, da lahko ima mali vlagatelj glede na posebne tržne pogoje znatne časovne ali stroškovne težave za likvidacijo med življenjsko dobo produkta.

57. Za PRIIP se šteje, da je pogodbeno ali nepogodbeno nelikviden, če je izpolnjeno katero od naslednjih meril:

(a) PRIIP ni sprejet v trgovanje na sekundarnem trgu, proizvajalec PRIIP ali tretja oseba pa ne podpira alternativnega likvidnostnega posojila ali pa je to bistveno omejeno s pogoji, vključno z znatnimi kaznimi za predčasen izstop ali diskrecijskimi odkupnimi cenami, ali če ni likvidnostnih ureditev;

(b) PRIIP ponuja možnost predčasnega izstopa ali odkupa pred veljavno dospelostjo, vendar je to bistveno omejeno s pogoji, vključno z znatnimi kaznimi za izstop ali diskrecijskimi odkupnimi cenami, ali pa sta potrebna predhodno soglasje in presoja proizvajalca PRIIP;

(c) PRIIP ne ponuja možnosti predčasnega izstopa ali odkupa pred veljavno dospelostjo.

58. V vseh drugih primerih se šteje, da je PRIIP likviden.









PRILOGA III

PRIKAZ ZBIRNEGA KAZALNIKA TVEGANJA

Oblika prikaza

▼M3

1. Proizvajalci PRIIP uporabijo spodnjo obliko za prikaz zbirnega kazalnika tveganja v dokumentu s ključnimi informacijami. Ustrezna številka se označi, kot je prikazano, odvisno od zbirnega kazalnika tveganja za PRIIP.

▼B

Smernice za izpolnjevanje v zvezi z zbirnim kazalnikom tveganja

2. V pojasnjevalnem opisu za zbirnim kazalnikom tveganja so na kratko pojasnjeni namen zbirnega kazalnika tveganja in povezana tveganja.

▼M3

3. Neposredno pod zbirnim kazalnikom tveganja se navede časovni okvir priporočenega obdobja razpolaganja. Poleg tega se v naslednjih primerih neposredno pod zbirnim kazalnikom tveganja navede opozorilo, kot je določeno v zgoraj navedeni predlogi:

(a) če se šteje, da je tveganje PRIIP znatno večje, če je obdobje razpolaganja drugačno;

(b) če se šteje, da ima PRIIP bistveno likvidnostno tveganje, ne glede na to, ali je to pogodbeno ali ne;

(c) če se šteje, da je PRIIP nelikviden, ne glede na to, ali je to pogodbeno ali ne.

▼B

4. Pojasnjevalni opis vsebuje naslednje, odvisno od vsakega PRIIP:

(a) opozorilo v krepkem tisku, če: (i) se šteje, da ima PRIIP valutno tveganje v skladu s členom 3(2)(c) te uredbe (element C); (ii) PRIIP vsebuje morebitno obveznost dodajanja k začetni naložbi (element D);

(b) po potrebi obrazložitev tveganj, ki so pomembna za PRIIP in ki jih ni bilo mogoče ustrezno zajeti v zbirnem kazalniku tveganja (element E);

(c) pojasnilo: (i) da PRIIP vključuje (delno) zaščito kapitala pred tržnim tveganjem, kadar je to primerno, vključno z navedbo odstotka vloženega kapitala, ki je zaščiten (element F); (ii) posebnih pogojev omejitev, kadar je (delna) zaščita kapitala pred tržnim tveganjem omejena (element G); (iii) da PRIIP ne vključuje zaščite kapitala pred tržnim tveganjem, kadar je to primerno (element H); (iv) da PRIIP ne vključuje zaščite kapitala pred kreditnim tveganjem, kadar je to primerno (element I); (v) posebnih pogojev omejitev, kadar je zaščita pred kreditnim tveganjem omejena (element J).

5. Za PRIIP, ki ponujajo več različnih možnosti naložb, proizvajalci PRIIP za prikaz zbirnega kazalnika tveganja uporabijo obliko iz točke 1 te priloge, pri čemer navedejo vse ponujene razrede tveganja, od najnižjega do najvišjega razreda tveganja.

6. Za izvedene finančne instrumente, ki so terminski posli ter nakupne in prodajne opcije, s katerimi se trguje na reguliranem trgu ali trgu tretje države, ki se šteje za enakovrednega reguliranemu trgu v skladu s členom 28 Uredbe (EU) št. 600/2014, se vključijo elementi A, B in po potrebi H.

▼M3

6a. Za PRIIP kategorije 1, kot so opredeljeni v točki 4(b) Priloge II, se terminologija v pojasnjevalnih opisih, priloženih zbirnemu kazalniku tveganja, prilagodi, kjer je ustrezno, tako da odraža posebne značilnosti PRIIP, kot je neobstoj zneska začetne naložbe.

▼B

Pojasnjevalni opisi

7. Za prikaz zbirnega kazalnika tveganja, vključno s točko 4 te priloge, se ustrezno uporabijo naslednji pojasnjevalni opisi:

[Element A] Zbirni kazalnik tveganja je smernica glede stopnje tveganja tega produkta v primerjavi z drugimi produkti. Kaže stopnjo verjetnosti, da bo produkt izgubil vrednost zaradi tržnih gibanj ali ker ne moremo izplačati vlagatelja.

[Element B] Ta produkt smo razvrstili pod [1/2/3/4/5/6/7] od 7, kar je [1 = „najnižji“ / 2 = „nizek“ / 3 = „srednje nizek“ / 4 = „srednji“ / 5 = „srednje visok“ / 6 = „drugi najvišji“ / 7 = „najvišji“] razred tveganja.

[Poleg tega se vstavi kratka obrazložitev razvrstitve produkta v običajnem jeziku z največ 300 znaki ]

[Primer opisa: Morebitne izgube na podlagi prihodnje uspešnosti so ocenjene z [1 = „zelo nizko“ / 2 = „nizko“ / 3 = „srednje nizko“ / 4 = „srednjo“ / 5 = „srednje visoko“ / 6 = „visoko“ / 7 = „zelo visoko“] stopnjo, slabi tržni pogoji pa [1, 2 = „najverjetneje ne bodo“ / 3 = „verjetno ne bodo“ / 4 = „bi lahko“ / 5 = „verjetno bodo“ / 6 = „zelo verjetno bodo“] vplivali na [našo] zmožnost [osebe X], da izplača(-mo) vlagatelja].

[[Kadar je primerno:] Element C, v krepkem tisku] Ne spreglejte valutnega tveganja. Plačila boste prejeli v drugi valuti, zato bo končni donos, ki ga boste prejeli, odvisen od menjalnega tečaja med tema valutama. To tveganje ni upoštevano v zgoraj prikazanem kazalniku.

[[Kadar je primerno:] Element D] V nekaterih okoliščinah boste morda morali zagotoviti dodatna plačila za plačilo izgub. (v krepkem tisku) Skupna izguba lahko znatno preseže vloženi znesek.

[Kadar je primerno:] [Element E] [Druga tveganja, ki so pomembna za PRIIP in niso vključena v zbirni kazalnik tveganja, se opišejo z največ 200 znaki]

[Kadar je primerno:] [Element F] [Pravico imate prejeti nazaj vsaj [vnesite %] svojega kapitala. Vsak znesek, ki presega ta odstotek, in vsak dodatni donos sta odvisna od prihodnje tržne uspešnosti in sta negotova.]

[Kadar je primerno:] [Element G] [Vendar ta zaščita pred prihodnjo tržno uspešnostjo za vas ne velja, če […]:

— [kadar veljajo pogoji predčasnega izstopa] zahtevate izplačilo pred [… let/mesecev/dni]]; — [kadar je treba opraviti tekoča plačila] ne zagotovite pravočasnih plačil; — [kadar veljajo druge omejitve: pojasnite jih v običajnem jeziku z največ […] znaki.]

[Kadar je primerno:] [Element H] [Ta produkt ne vsebuje nobene zaščite glede prihodnje tržne uspešnosti, zato lahko svojo naložbo delno ali v celoti izgubite.]

[Kadar je primerno:] [Element I] [Če vam ne more(-mo) izplačati dolgovanega zneska, lahko izgubite celotno naložbo.]

[Kadar je primerno:] [Element J] [Vendar lahko izkoristite shemo varstva potrošnikov (glej oddelek „Kaj se zgodi, če ne moremo izplačati vlagateljev“). Zgoraj prikazani kazalnik ne upošteva tega varstva.]

▼M3









PRILOGA IV

SCENARIJI USPEŠNOSTI

Število scenarijev

1. Za prikaz obsega morebitnih donosov se v skladu s to uredbo uporabijo naslednji scenariji uspešnosti:

(a) ugoden scenarij;

(b) zmeren scenarij;

(c) neugoden scenarij;

(d) stresni scenarij.

2. V stresnem scenariju se navedejo znatni neugodni učinki PRIIP, ki niso zajeti v neugodnem scenariju iz točke 1(c) te priloge. Stresni scenarij pokaže vmesna obdobja, kadar so ta obdobja prikazana za scenarije uspešnosti iz točke 1(a) do (c) te priloge.

3. Dodaten scenarij za zavarovalne naložbene produkte temelji na zmernem scenariju iz točke 1(b) te priloge, kadar je uspešnost pomembna v zvezi z donosnostjo naložbe.

4. Prikazana je tudi najmanjša donosnost naložb, pri čemer se ne upošteva položaj, v katerem proizvajalec PRIIP ali oseba, ki je zavezana plačevati ustrezna neposredna ali posredna plačila malemu vlagatelju, ne more izvesti plačil.

Izračun vrednosti neugodnega, zmernega in ugodnega scenarija za priporočeno obdobje razpolaganja za PRIIP kategorije 2

Primer 1: PRIIP iz točke 1 Priloge VIII z dovolj preteklimi podatki

5. Za PRIIP iz točke 1 Priloge VIII se uporabljajo pravila v nadaljevanju, kadar so v času izračuna izpolnjena naslednja merila v zvezi s trajanjem letnih zaporednih preteklih vrednosti za PRIIP:

(a) je večja od 10;

(b) je pet let daljša od dolžine priporočenega obdobja razpolaganja s PRIIP.

6. Kadar je priporočeno obdobje razpolaganja pet let ali manj, se neugodni, zmerni in ugodni scenariji izračunajo za zadnjih 10 let od datuma izračuna. Kadar je priporočeno obdobje razpolaganja več kot pet let, se neugodni, zmerni in ugodni scenariji izračunajo za obdobje, enako priporočenemu obdobju razpolaganja plus pet let od datuma izračuna.

7. Izračun neugodnih, zmernih in ugodnih scenarijev vključuje naslednje korake:

(a) v obdobju iz točke 6 te priloge se opredelijo vsi prekrivajoči se podintervali, ki jih vsebuje navedeno obdobje, ki so vsak posamično enako dolgi kot priporočeno obdobje razpolaganja in se začnejo ali končajo vsak mesec ali na vsak datum vrednotenja PRIIP z mesečno frekvenco vrednotenja;

(b) za PRIIP, katerih priporočeno obdobje razpolaganja je daljše od enega leta, se opredelijo vsi prekrivajoči se podintervali, ki so vsak posamično enako dolgi ali krajši od priporočenega obdobja razpolaganja, vendar trajajo eno leto ali več, in se končajo na koncu obdobja iz točke 6 te priloge;

(c) za vsak podinterval iz točk (a) in (b) se izračuna uspešnost PRIIP v skladu z naslednjim: (i) na podlagi uspešnosti PRIIP v natančnem času trajanja posameznega podintervala; (ii) brez vseh povezanih stroškov; (iii) na podlagi dejstva, da je bil vsak prihodek PRIIP, ki bi ga bilo mogoče razdeliti, ponovno vložen; (iv) z uporabo linearnega preoblikovanja za opredelitev uspešnosti v podintervalih, krajših od priporočenega obdobja razpolaganja, da bi se prikazali vsi podintervali primerljive dolžine;

(d) podintervali, opredeljeni v skladu s točko (a), se razvrstijo glede na uspešnost, izračunano v skladu s točko (c), da bi se med njimi opredelili srednje in najbolj uspešni podintervali;

(e) podintervali, opredeljeni v skladu s točkama (a) in (b), se skupaj razvrstijo glede na uspešnost, izračunano v skladu s točko (c), da bi se med njimi opredelili najmanj uspešni podintervali.

8. Neugoden scenarij prikazuje najslabši razvoj vrednosti PRIIP v skladu s točko 7(e) te priloge.

9. Zmeren scenarij prikazuje srednji razvoj vrednosti PRIIP v skladu s točko 7(d) te priloge.

10. Ugoden scenarij prikazuje najboljši razvoj vrednosti PRIIP v skladu s točko 7(d) te priloge.

11. Scenariji se izračunajo najmanj enkrat mesečno.

Primer 2: PRIIP iz točke 1 Priloge VIII brez zadostnih preteklih podatkov in z možnostjo uporabe referenčnega merila

12. Za PRIIP iz točke 1 Priloge VIII se neugodni, zmerni in ugodni scenariji izračunajo v skladu s točkami 6 do 11 te priloge, pri čemer se s podatki referenčnega merila dopolnijo vrednosti za PRIIP, od katerih se odštejejo vsi povezani stroški, če:

(a) trajanje vrednosti PRIIP ne izpolnjuje meril iz točke 5 te priloge;

(b) je referenčno merilo primerno za oceno scenarijev uspešnosti v skladu z merili iz točke 16 te priloge in

(c) so za referenčno merilo na voljo pretekli podatki, ki izpolnjujejo merila iz točke 5 te priloge.

Če informacije o ciljih PRIIP vključujejo sklic na referenčno merilo, se uporabi to referenčno merilo, če so izpolnjeni pogoji iz prvega pododstavka.

Primer 3: PRIIP iz točke 1 Priloge VIII brez zadostnih preteklih podatkov in brez referenčnega merila ali z referenčnim merilom brez zadostnih preteklih podatkov ali kateri koli drugi PRIIP kategorije 2

13. Za PRIIP iz točke 1 Priloge VIII, ki niso zajeti s primerom 1 ali primerom 2 zgoraj, ali katere koli druge PRIIP kategorije 2 se neugodni, zmerni in ugodni scenariji izračunajo v skladu s točkami 6 do 11 te priloge, pri čemer se uporabijo referenčna merila iz Uredbe (EU) 2016/1011 Evropskega parlamenta in Sveta ( 12 ). Ta referenčna merila predstavljajo razrede finančnih instrumentov, v katere PRIIP vlaga, ali osnovne naložbe, ki jim je PRIIP izpostavljen, da bi se dopolnile vrednosti za PRIIP ali referenčno merilo iz točke 12 te priloge. Upoštevajo se vsi razredi finančnih instrumentov, v katere bi PRIIP lahko vložil več kot 25 % svojih sredstev, ali osnovne naložbe, ki predstavljajo več kot 25 % izpostavljenosti. Če tako referenčno merilo ni na voljo, se uporabi ustrezen približek.

14. Če PRIIP vlaga v različne vrste sredstev ali ponuja izpostavljenost različnim vrstam osnovnih naložb in je bilo opredeljeno več kot eno referenčno merilo v skladu s točko 13 te priloge, se scenariji izračunajo na podlagi „sestavljenega referenčnega merila“ ob upoštevanju uteži ocenjene naložbe v posamezno vrsto sredstev ali osnovnih naložb.

15. Za PRIIP kategorije 2, za katere ni na voljo ustrezno referenčno merilo ali približek z zadostnimi preteklimi podatki, ki izpolnjujejo merila iz točke 5 te priloge za PRIIP, se scenariji uspešnosti izračunajo v skladu s točkami 21 do 27 te priloge na podlagi preteklih donosov PRIIP za 15 let ali ustreznega referenčnega merila ali približka.

Primera 2 in 3: Uporaba ustreznih referenčnih meril ali približkov

16. Da bi se ocenilo, ali je uporaba določenega referenčnega merila ali približka ustrezna za oceno scenarijev uspešnosti, proizvajalci PRIIP uporabijo naslednja merila, če so ta merila skladna s cilji PRIIP in vrsto sredstev, v katera PRIIP vlaga, ali osnovnimi naložbami, v zvezi s katerimi PRIIP ponuja izpostavljenost, ter so pomembna za PRIIP:

(a) profil tveganja in donosa, kadar referenčno merilo ali približek in PRIIP spadata v isto kategorijo zbirnega kazalnika tveganja ali nestanovitnosti in pričakovanega donosa ali obojega;

(b) pričakovani donos;

(c) sestava naložbene strukture (kadar sestava sredstev PRIIP odraža sestavljeni indeks, referenčno merilo ali približek za namene izračuna scenarijev uspešnosti dosledno odraža uteži sestavljenega indeksa);

(d) potencialna sredstva, v katera vlaga PRIIP, v skladu z naložbeno politiko;

(e) izpostavljenost osnovnim razredom finančnih instrumentov;

(f) geografske izpostavljenosti;

(g) sektorske izpostavljenosti;

(h) porazdelitev dohodka PRIIP;

(i) likvidnostni ukrepi (npr.: dnevni obseg trgovanja, cenovni razponi med ponudbo in povpraševanjem itd.);

(j) trajanje;

(k) bonitetna kategorija;

(l) nestanovitnost ali pretekla nestanovitnost ali oboje.

Proizvajalci PRIIP lahko poleg meril iz prvega pododstavka uporabijo dodatna merila, če dokažejo, da so ta dodatna merila ustrezna z vidika ciljev PRIIP in vrste sredstev, v katera vlaga PRIIP, ali vrste osnovnih naložb, do katerih PRIIP ponuja izpostavljenost.

17. Proizvajalci PRIIP so sposobni dokazati skladnost referenčnih meril s cilji PRIIP in dokumentirajo svojo odločitev, vključno z jasno utemeljitvijo uporabljenega referenčnega merila.

Izračun stresnega scenarija za PRIIP kategorije 2

18. Izračun stresnega scenarija za PRIIP kategorije 2 vključuje naslednje korake:

(a) opredeli se podinterval trajanja w, ki ustreza naslednjim intervalom:



1 leto > 1 leto Dnevne cene 21 63 Tedenske cene 8 16 Mesečne cene 6 12

(b) za vsak podinterval trajanja w se opredelijo pretekli logaritemsko normalni donosi rt, pri čemer je t = t1, t2, …, tw ;

(c) na podlagi formule v nadaljevanju se izmeri nestanovitnost, pri čemer se začne s ti = t1 in stopnjuje do ti = t H – w +11, pri čemer je H število preteklih opazovanj v obdobju: pri čemer je Mw število preštetih opazovanj v podintervalu, pa povprečje vseh preteklih logaritemsko normalnih donosov v ustreznem podintervalu;

(d) izpelje se vrednost, ki ustreza 99. percentilu za eno leto in 95. percentilu za vsa druga obdobja razpolaganja; ta vrednost predstavlja nestanovitnost v stresnem scenariju .

19. Za PRIIP kategorije 2 so pričakovane vrednosti na koncu priporočenega obdobja razpolaganja za stresni scenarij naslednje:

pri čemer je:

(a) N število obdobij trgovanja v priporočenem obdobju razpolaganja, drugi izrazi pa so opredeljeni v točki 12 Priloge II;

(b) z α ustrezna izbrana vrednost PRIIP pri ekstremnem percentilu, ki ustreza 1 % za obdobje enega leta in 5 % za druga obdobja razpolaganja.

20. Prikazana vrednost stresnega scenarija ni boljša od vrednosti neugodnega scenarija.

Izračun vrednosti scenarijev za priporočeno obdobje razpolaganja za določene PRIIP kategorije 1, kategorije 3 in kategorije 4

21. Ugoden scenarij je vrednost PRIIP pri 90. percentilu ocenjene porazdelitve rezultatov v priporočenem obdobju razpolaganja brez vseh povezanih stroškov.

22. Zmeren scenarij je vrednost PRIIP pri 50. percentilu ocenjene porazdelitve rezultatov v priporočenem obdobju razpolaganja brez vseh povezanih stroškov.

23. Neugoden scenarij je vrednost PRIIP pri 10. percentilu ocenjene porazdelitve rezultatov v priporočenem obdobju razpolaganja brez vseh povezanih stroškov.

24. Kadar proizvajalci PRIIP menijo, da obstaja veliko tveganje, da lahko ti scenariji pri malih vlagateljih povzročijo neustrezna pričakovanja glede možnih donosov, ki bi jih ti lahko prejeli, lahko proizvajalci PRIIP uporabijo nižje percentile, kot so tisti, navedeni v točkah 21, 22 in 23 te priloge.

25. Za PRIIP kategorije 3 je metoda za izračun ocenjene porazdelitve rezultatov PRIIP v priporočenem obdobju razpolaganja enaka metodi iz točk 19 do 23 Priloge II. Pričakovan donos za vsako sredstvo pa je opazovan donos v obdobju, izračunan brez diskontiranja pričakovane uspešnosti z uporabo pričakovanega netveganega diskontnega faktorja.

26. Za PRIIP kategorije 3 se v izračun stresnega scenarija vključijo naslednje prilagoditve v primerjavi z izračunom za PRIIP kategorije 2:

(a) nestanovitnost v stresnem scenariju se izpelje na podlagi metodologije iz točke 18(a) (b) in (c) te priloge;

(b) pretekli donosi se prevrednotijo rt na podlagi naslednje formule:

(c) samovzorčenje se izvede, kot je opisano v točki 22 Priloge II;

(d) izračuna se donos za vsako pogodbo, tako da se donosi iz izbranih obdobij seštejejo in popravijo za zagotovitev, da je pričakovani donos, izmerjen iz simulirane porazdelitve donosov, kot sledi: pri čemer je E*[rbootstrapped ] novo simulirano povprečje.

27. Za PRIIP kategorije 3 je stresni scenarij vrednost PRIIP pri ekstremnem percentilu zα, kot je določeno v točki 19 te priloge, simulirane porazdelitve, kot je določeno v točki 26 te priloge.

28. Za PRIIP kategorije 4 se uporabi metoda iz točke 27 Priloge II v zvezi z dejavniki, ki niso opazovani na trgu, in se po potrebi kombinira z metodo za PRIIP kategorije 3. Ustrezne metode za PRIIP kategorije 2 iz točk 5 do 20 te priloge in ustrezne metode za PRIIP kategorije 3 iz točk 21 do 27 te priloge se uporabijo za ustrezne elemente PRIIP, če PRIIP združuje različne elemente. Scenariji uspešnosti so tehtano povprečje ustreznih elementov. V izračunih uspešnosti se upoštevajo značilnosti produkta in jamstva za kapital.

29. Za PRIIP kategorije 1, kot so opredeljeni v točki 4(a) Priloge II, in PRIIP kategorije 1, kot so opredeljeni v točki 4(b) Priloge II, s katerimi se ne trguje na reguliranem trgu ali trgu tretje države, ki se šteje za enakovrednega reguliranemu trgu v skladu s členom 28 Uredbe (EU) št. 600/2014, se scenariji uspešnosti izračunajo v skladu s točkami 21 do 27 te priloge.

Izračun vrednosti scenarijev za priporočeno obdobje razpolaganja za druge vrste PRIIP kategorije 1

30. Za PRIIP kategorije 1, ki so terminski posli ter nakupne ali prodajne opcije, s katerimi se trguje na reguliranem trgu ali trgu tretje države, ki se šteje za enakovrednega reguliranemu trgu v skladu s členom 28 Uredbe (EU) št. 600/2014, se scenariji uspešnosti prikažejo v obliki grafa strukture donosa (pay-off structure). Graf se vključi zaradi prikaza uspešnosti pri vseh scenarijih za različne stopnje osnovne vrednosti. Vodoravna os grafa kaže različne mogoče cene osnovne vrednosti, navpična pa dobiček ali izgubo pri različnih cenah osnovne vrednosti. Za vsako ceno osnovne vrednosti sta v grafu prikazana ustrezni dobiček ali izguba ter cena osnovne vrednosti, pri kateri je dobiček ali izguba enaka nič.

31. Za PRIIP kategorije 1, kot so opredeljeni v točki 4(c) Priloge II, se navede razumna in konzervativna najboljša ocena pričakovanih vrednosti za scenarije uspešnosti iz točke 1(a), (b) in (c) te priloge na koncu priporočenega obdobja razpolaganja.

Izbrani in prikazani scenariji so skladni z drugimi informacijami v dokumentu s ključnimi informacijami, vključno s splošnim profilom tveganja za PRIIP, in jih dopolnjujejo. Proizvajalec PRIIP zagotovi skladnost scenarijev z ugotovitvami notranjega upravljanja produktov, med drugim tudi z morebitnim stresnim testiranjem, ki ga za PRIIP izvede proizvajalec PRIIP, ter s podatki in analizami, uporabljenimi za pripravo drugih informacij v dokumentu s ključnimi informacijami.

Pri izbiri scenarijev se zagotovi uravnotežena predstavitev mogočih rezultatov PRIIP v ugodnih in neugodnih pogojih, vendar se prikažejo samo scenariji, ki jih je mogoče razumno pričakovati. Pri izbiri scenarijev se ne daje neupravičena prednost ugodnim rezultatom na račun neugodnih.

Izračun vrednosti scenarijev za vmesna obdobja razpolaganja

32. Za PRIIP s priporočenim obdobjem razpolaganja med enim letom in desetimi leti se uspešnost prikaže za dve različni obdobji razpolaganja: ob koncu prvega leta in ob koncu priporočenega obdobja razpolaganja.

33. Za PRIIP s priporočenim obdobjem razpolaganja deset let ali več se uspešnost prikaže za tri obdobja razpolaganja: ob koncu prvega leta, po polovici priporočenega obdobja razpolaganja, zaokroženi na konec najbližjega leta, in ob koncu priporočenega obdobja razpolaganja.

34. Za PRIIP s priporočenim obdobjem razpolaganja enega leta ali manj se ne prikaže scenarija uspešnosti za vmesna obdobja razpolaganja.

35. Za PRIIP kategorije 2 se vrednosti, ki se v neugodnem, zmernem in ugodnem scenariju prikažejo za vmesna obdobja, izračunajo v skladu s točkami 5 do 14 te priloge, pri čemer se uporabi obdobje iz točke 6, upoštevajo pa se rezultati, doseženi v vmesnem obdobju razpolaganja.

36. Za PRIIP kategorije 2 se vrednosti, ki se v stresnem scenariju prikažejo za vmesna obdobja, izračunajo po formulah iz točk 18 in 19 te priloge, pri čemer je N število obdobij trgovanja od datuma začetka do konca vmesnega obdobja. Točka 20 te priloge se prav tako uporablja za vmesna obdobja.

37. Proizvajalec PRIIP za PRIIP iz točk 15 do 29 te priloge, PRIIP kategorije 3 in PRIIP kategorije 4, razen če se uporablja točka 38 te Priloge, oceni vrednosti scenarijev, ki se prikažejo za vmesno obdobje razpolaganja, v skladu z oceno ob koncu priporočenega obdobja razpolaganja.

38. Za PRIIP kategorije 1, ki so terminski posli ter nakupne ali prodajne opcije, s katerimi se trguje na reguliranem trgu ali trgu tretje države, ki se šteje za enakovrednega reguliranemu trgu v skladu s členom 28 Uredbe (EU) št. 600/2014, ali za PRIIP iz točke 90(d) Priloge VI se scenariji uspešnosti lahko prikažejo le ob koncu priporočenega obdobja razpolaganja.

Splošne zahteve

39. Scenariji uspešnosti PRIIP se izračunajo brez vseh povezanih stroškov v skladu s Prilogo VI za scenarij in obdobje razpolaganja, ki sta prikazana.

40. Scenariji uspešnosti se izračunajo na podlagi zneskov, ki so v skladu z zneski, uporabljenimi pri izračunu stroškov, kot so določeni v točkah 90 in 91 Priloge VI.

41. Za PRIIP, ki so nestandardizirane terminske pogodbe, standardizirane terminske pogodbe, pogodbe na razliko ali menjalni posli, se scenariji uspešnosti izračunajo ob predpostavki, da je znesek iz točke 40 nominalni znesek.

42. Scenariji uspešnosti se prikažejo v denarnih enotah. Številke se privzeto zaokrožijo na najbližjih 10 EUR oziroma ustrezno valuto, razen v primeru posebnih pogojev za izplačilo, zaradi katerih bi zaokroženje na najbližjih 10 EUR lahko bilo zavajajoče. V takem primeru lahko proizvajalec PRIIP prikaže številke, zaokrožene na najbližji euro. Brez poseganja v točko 7 te priloge denarni zneski prikazujejo vsoto zneskov, ki bi jih mali vlagatelj prejel (brez stroškov) v obdobju razpolaganja, in vključujejo:

(a) plačila, ki zapadejo konec obdobja razpolaganja, vključno z vračilom kapitala;

(b) kupone ali druge zneske, prejete pred koncem obdobja razpolaganja, brez predpostavljanja, da se bodo ti zneski ponovno vložili.

43. Za PRIIP, ki so nestandardizirane terminske pogodbe, standardizirane terminske pogodbe, pogodbe na razliko ali menjalni posli, scenariji uspešnosti v denarnih enotah prikazujejo dobiček ali izgubo, ustvarjeno v obdobju razpolaganja.

44. Scenariji uspešnosti se prikažejo tudi v odstotkih kot povprečna letna donosnost naložbe. Pri izračunu rezultata se vrednost scenarija uporabi kot števec, znesek začetne naložbe ali plačana cena pa kot imenovalec v skladu z naslednjo formulo:

(vrednost scenarija / začetna naložba)^(1/T) – 1, če je T > 1, pri čemer je T trajanje obdobja razpolaganja v letih.

45. Za priporočena obdobja razpolaganja, krajša od enega leta, scenariji uspešnosti, prikazani v odstotkih, odražajo načrtovani donos v zadevnem obdobju, katerega osnova ni leto.

46. Za PRIIP, ki so nestandardizirane terminske pogodbe, standardizirane terminske pogodbe, pogodbe na razliko ali menjalni posli, se odstotek donosa izračuna ob upoštevanju nominalnega zneska pogodbe, postopek izračuna pa se opiše v opombi. Formula za izračun je:

(neto dobiček ali izguba / nominalni znesek)^(1/T) – 1, če je T > 1.

V opombi je navedeno, da je potencialni donos izračunan kot odstotek na podlagi nominalnega zneska.

47. Za zavarovalne naložbene produkte se poleg zgoraj navedenih metod, vključno z metodo iz točke 28 te priloge, za izračun scenarijev uspešnosti v zvezi z naložbo uporabi naslednje:

(a) upošteva se udeležba pri prihodnjem dobičku;

(b) predpostavke o udeležbi pri prihodnjem dobičku so skladne s predpostavko o letni donosnosti osnovnih sredstev;

(c) predpostavke o delitvi prihodnjih dobičkov med proizvajalcem PRIIP in malim vlagateljem ter druge predpostavke o razdelitvi prihodnjega dobička so realistične in skladne z veljavno poslovno prakso in poslovno strategijo proizvajalca PRIIP. Kadar je dovolj dokazov, da bo podjetje spremenilo svoje prakse ali strategijo, so predpostavke o razdelitvi prihodnjega dobička skladne s spremenjenimi praksami ali strategijo. Pri zavarovalnicah za življenjsko zavarovanje, ki spadajo na področje uporabe Direktive 2009/138/ES, so te predpostavke skladne s predpostavkami o prihodnjih ukrepih upravljanja, ki se uporabljajo za vrednotenje zavarovalno-tehničnih rezervacij v bilanci stanja po Solventnosti II;

(d) kadar se element uspešnosti nanaša na udeležbo pri dobičku, ki se plača na podlagi diskrecijske odločitve, se ta element upošteva samo v ugodnih scenarijih uspešnosti;

(e) scenariji uspešnosti se izračunajo na podlagi zneskov naložb iz točke 40 te priloge.









PRILOGA V

METODOLOGIJA ZA PRIKAZ SCENARIJEV USPEŠNOSTI

DEL 1

Splošne zahteve glede prikaza

1. Scenariji uspešnosti se prikažejo točno, pošteno, jasno in nezavajajoče ter na način, ki ga bo povprečen mali vlagatelj verjetno razumel.

2. V vsakem primeru se vključita naslednja pojasnjevalna opisa iz dela 2 te priloge:

(a) element A;

(b) element B, ki je jasno prikazan nad preglednico ali grafom scenarija uspešnosti.

3. Za vse PRIIP, razen PRIIP kategorije 1 iz točke 30 Priloge IV, velja:

(a) element C iz dela 2 te priloge je jasno prikazan nad preglednico scenarija uspešnosti;

(b) informacije o najmanjši donosnosti naložb se navedejo v preglednici scenarija uspešnosti in vključi se element G iz dela 2 te priloge, kadar je ustrezno. Če je najmanjši donos zajamčen, se navede v denarnih zneskih za obdobja razpolaganja, na katera se nanaša jamstvo. Če najmanjši donos ni zajamčena ali če se jamstvo nanaša le na nekatera obdobja razpolaganja in ne na vsa, se za zadevna obdobja razpolaganja vključi pojasnjevalni opis, v katerem je navedeno, da lahko mali vlagatelji izgubijo del vloženega zneska ali ves znesek ali, kadar je primerno, da lahko mali vlagatelji izgubijo več, kot so vložili, kot je določeno v delu 3 te priloge.

4. Kadar je prikazan stresni scenarij, se vključi pojasnjevalni element D iz dela 2 te priloge.

5. Za PRIIP kategorije 2, razen tistih iz točke 15 Priloge IV, se vključijo pojasnjevalni opisi za neugodne, zmerne in ugodne scenarije v skladu z elementom E iz dela 2 te priloge.

6. Za PRIIP kategorije 1, razen tistih iz točke 30 Priloge IV, PRIIP kategorije 2 iz točke 15 Priloge IV, PRIIP kategorije 3 in PRIIP kategorije 4 se vključi kratka obrazložitev prikazanih scenarijev v preprostem jeziku z največ 300 znaki.

7. Elementi H, I, J in K iz dela 2 te priloge se vključijo tudi za PRIIP kategorije 1 iz točke 30 Priloge IV.

8. Vmesna obdobja razpolaganja se prikažejo v skladu s točkami 32, 33 in 34 Priloge IV. Lahko se razlikujejo, odvisno od trajanja priporočenega obdobja razpolaganja.

9. Za PRIIP, ki ne prikazujejo scenarijev uspešnosti v vmesnih obdobjih razpolaganja, se vključi pojasnjevalni element F iz dela 2 te priloge, kadar je ustrezno.

10. Če ni drugače določeno, proizvajalci PRIIP za vse PRIIP, razen PRIIP kategorije 1 iz točke 30 Priloge IV, za prikaz scenarijev uspešnosti uporabijo predloge iz dela 3 te priloge, odvisno od tega, ali PRIIP izhaja iz enkratne naložbe ali premije oziroma rednih plačil ali premij ali če gre za PRIIP iz točke 76c Priloge VI.

11. V preglednici scenarija uspešnosti izraz „izstop“ označuje konec naložbenega obdobja, razen če bi ta izraz lahko bil zavajajoč za določene vrste PRIIP. V tem primeru se lahko uporabi drug izraz, na primer „prenehanje“ ali „prekinitev“.

12. Za PRIIP kategorije 1, kot so opredeljeni v točki 4(b) Priloge II, se uporabljena terminologija prilagodi, kjer je ustrezno, tako da odraža posebne značilnosti PRIIP, kot je sklicevanje na nominalni znesek PRIP.

13. Za zavarovalne naložbene produkte se vključijo dodatne vrstice v zvezi s premijo za biometrično tveganje in scenarijem za zavarovalne koristi, kot je prikazano v predlogah A in B iz dela 3 te priloge. Donosi za ta scenarij se prikažejo le v denarnih zneskih.

14. Za PRIIP, ki vključujejo redna plačila ali premije, se v predloge vključijo tudi informacije o skupnem znesku naložb in, kadar je primerno, skupni premiji za biometrično tveganje, kot je prikazano v predlogi B iz dela 3 te priloge.

15. Za PRIIP, ki naj bi se posedovali vse življenje, je lahko iz priporočenega obdobja razpolaganja, navedenega v scenarijih uspešnosti, razvidno, da naj bi se PRIIP posedoval vse življenje, in lahko se navede število let, na podlagi katerih je bil izveden izračun.

16. Za PRIIP, ki so takoj plačljiva renta, ali druge PRIIP, ki naj bi izplačilo zagotovili le v primeru zavarovalnega dogodka, je v preglednici scenarija uspešnosti prikazano naslednje, kot je ustrezno:

(a) scenariji doživetja v priporočenem obdobju razpolaganja odražajo skupni znesek plačil malemu vlagatelju;

(b) če se vključijo scenariji doživetja v vmesnih obdobjih, ti odražajo odkupne vrednosti in takratni skupni znesek plačil malemu vlagatelju;

(c) v scenarijih zavarovalnega dogodka, na primer ob smrti, je prikazano pavšalno plačilo, ki so ga upravičenci takrat prejeli.

17. Kadar je PRIIP izvršen ali preklican pred koncem priporočenega obdobja razpolaganja v skladu s simulacijo, se prikaz scenarijev uspešnosti ustrezno prilagodi, kot je prikazano v predlogi C iz dela 3 te priloge, in dodajo se pojasnjevalni opisi, tako da je jasno, ali določen scenarij vključuje predčasno izvršitev ali preklic in da ni bila uporabljena predpostavka o ponovni naložbi. V scenarijih, v katerih je PRIIP samodejno izvršen ali preklican, so podatki prikazani v stolpcu „Če izstopite v primeru izvršitve ali dospelosti“ predloge C iz dela 3 te priloge. Obdobja, prikazana za vmesna obdobja razpolaganja, so pri različnih scenarijih uspešnosti enaka in temeljijo na priporočenem obdobju razpolaganja (če PRIIP ni izvršen), ki je predvidoma usklajeno z dospelostjo produkta. Podatki za vmesna obdobja razpolaganja so prikazani le za scenarije, v katerih PRIIP še ni bil izvršen ali preklican pred tem vmesnim obdobjem razpolaganja ali ob koncu tega obdobja, in vključujejo morebitne izstopne stroške v danem trenutku. Če bi se PRIIP izvršil pred tem vmesnim obdobjem razpolaganja ali ob koncu tega obdobja v skladu s simulacijo, za zadevno obdobje niso prikazani nobeni podatki.

DEL 2

Predpisani pojasnjevalni elementi

[Element A] Prikazani zneski vključujejo vse stroške samega produkta (kadar je primerno) [vendar morda ne vključujejo vseh stroškov, ki jih plačate svetovalcu ali distributerju / in vključujejo stroške svetovalca ali distributerja]. V zneskih ni upoštevan vaš davčni položaj, ki lahko prav tako vpliva na to, koliko boste dobili nazaj.

[Element B] Vaše koristi od tega produkta so odvisne od prihodnje tržne uspešnosti. Razvoj trga v prihodnosti je negotov in ga ni mogoče natančno napovedati.

[Element C] [Predstavljeni neugodni, zmerni in ugodni scenariji so ponazoritve, pri katerih se uporabi najslabša, povprečna in najboljša uspešnost [produkta / ustreznega referenčnega merila] v zadnjih [x] letih.] (za PRIIP kategorije 2, razen tistih iz točke 15 Priloge IV) [Predstavljeni scenariji so ponazoritve, ki temeljijo na preteklih rezultatih in določenih predpostavkah] (za druge vrste PRIIP). Trgi bi se v prihodnosti lahko razvijali zelo drugače.

[Element D] Stresni scenarij prikazuje, koliko bi lahko dobili nazaj v ekstremnih tržnih razmerah.

[Element E] Ta vrsta scenarija se je pojavila za naložbo [dodaj sklic na referenčno merilo, kadar je primerno] med [dodaj datume v letih].

[Element F] Tega produkta ni mogoče [enostavno] izplačati. Če iz naložbe izstopite pred priporočenim obdobjem razpolaganja, [nimate jamstva] (kadar se jamstvo nanaša le na priporočeno obdobje razpolaganja) [in] [plačati boste morali / morda boste morali plačati dodatne stroške] (v primeru izstopnih stroškov).

[Element G] Donos je zagotovljen le, če [opiši zadevne pogoje ali se sklicuj na opis teh pogojev v dokumentu s ključnimi informacijami, kot so pojasnjevalni opisi, navedeni v skladu s Prilogo III].

[Element H] Ta graf kaže, kako uspešna bi lahko bila vaša naložba. Primerjate ga lahko z grafi odplačil za druge izvedene finančne instrumente.

[Element I] Predstavljeni graf kaže vrsto mogočih rezultatov in ni kazalnik, ki bi natančno kazal, koliko bi lahko dobili nazaj. Koliko boste dobili, je odvisno od tega, kako se bo razvijala osnova. Graf za vsako vrednost osnove kaže, kakšen bi bil dobiček ali izguba produkta. Vodoravna os kaže različne mogoče cene osnovne vrednosti na dan izteka, navpična pa dobiček ali izgubo.

[Element J] Nakup tega produkta pomeni, da se bo osnovna cena po vašem mnenju [povišala/znižala].

[Element K] Vaša največja izguba bi bila izguba vaše celotne naložbe (plačane premije).

DEL 3

Predloge

Predloga A: plačana enkratna naložba ali enkratna premija







Priporočeno obdobje razpolaganja: [ ] Primer naložbe: [10 000 EUR] (Kadar je primerno) Zavarovalna premija: [denarni znesek] Če [izstopite] po enem letu Če [izstopite] po [ ] Če [izstopite] po (kadar je primerno) (kadar je primerno) [priporočenem obdobju razpolaganja] Scenariji [doživetja] Minimalni [Denarni znesek] ali [Najmanjši donos ni zajamčen, [če [izstopite] pred [… leto/mesec/dan]] (kadar je primerno) . Svojo naložbo lahko delno ali v celoti izgubite [ali pa morate izgube pokriti z dodatnimi plačili] (kadar je primerno)] Stresni Koliko bi lahko dobili nazaj po odbitku stroškov [ ] EUR [ ] EUR [ ] EUR Povprečen letni donos [ ] % [ ] % [ ] % Neugoden Koliko bi lahko dobili nazaj po odbitku stroškov [ ] EUR [ ] EUR [ ] EUR Povprečen letni donos [ ] % [ ] % [ ] % Zmeren Koliko bi lahko dobili nazaj po odbitku stroškov [ ] EUR [ ] EUR [ ] EUR Povprečen letni donos [ ] % [ ] % [ ] % Ugoden Koliko bi lahko dobili nazaj po odbitku stroškov [ ] EUR [ ] EUR [ ] EUR Povprečen letni donos [ ] % [ ] % [ ] % (Kadar je primerno) Scenarij [smrti] [Zavarovalni dogodek] Koliko bi lahko vaši upravičenci dobili nazaj po odbitku stroškov [ ] EUR [ ] EUR [ ] EUR

Predloga B: plačane redne naložbe ali premije







Priporočeno obdobje razpolaganja: [ ] Primer naložbe: [1 000 EUR] letno (Kadar je primerno) Zavarovalna premija: [denarni znesek] letno Če [izstopite] po enem letu Če [izstopite] po [ ] Če [izstopite] po (kadar je primerno) (kadar je primerno) [priporočenem obdobju razpolaganja] Scenariji [doživetja] Minimalni [Denarni znesek] ali [Najmanjši donos ni zajamčen, [če [izstopite] pred [… leto/mesec/dan]] (kadar je primerno) . Svojo naložbo lahko delno ali v celoti izgubite [ali pa morate izgube pokriti z dodatnimi plačili] (kadar je primerno)] Stresni Koliko bi lahko dobili nazaj po odbitku stroškov [ ] EUR [ ] EUR [ ] EUR Povprečen letni donos [ ] % [ ] % [ ] % Neugoden Koliko bi lahko dobili nazaj po odbitku stroš